tripathysagar/odia_wiki huggingface dataset:
ଜେପୋରାହ ବେର୍ମାନ  (ଇଂରାଜୀ ଭାଷାରେ , ଜନ୍ମ ଫେବ୍ରୁଆରୀ ୫, ୧୯୬୯) କାନାଡ଼ା ଦେଶର ଜଣେ ପର୍ଯ୍ୟାବରଣ କର୍ମୀ  , ଲେଖିକା ଓ ଆନ୍ଦୋଳନ ସଦସ୍ୟ ଅଟନ୍ତି  । ସନ ୧୯୯୨-୯୩ର କଲମ୍ବିଆସ୍ଥିତ କ୍ଲାୟୋକୋଟ ସାଉଣ୍ଡରେ   କ୍ଲାୟୋକୋଟ ବିରୋଧ/ ପ୍ରୋଟେଷ୍ଟ   ସଂଗଠକ ଭାବରେ ସେ ଜଣାଶୁଣା । ସେତେବେଳେ ନାତିଶୀତୋଷ୍ଣ ବର୍ଷାବଣ   ଲଗିଙ୍ଗ ବିରୁଦ୍ଧରେ କାନାଡ଼ା ଇତିହାସରେ ସବୁଠାରୁ ବଡ଼ ନାଗରିକ ଅବଜ୍ଞା   ଥିଲା । ଗ୍ରୀନପିସ   ସ‌ହିତ କାମ କରି କାନାଡ଼ାର ନାତିଶୀତୋଷ୍ଣ ବୃଷ୍ଟିବଣ   ଲଗିଙ୍ଗକୁ   ଆନ୍ତର୍ଜାତୀୟ ସ୍ତରରେ ଦୃଷ୍ଟି ଆକର୍ଷଣ କରିବାରେ ବେର୍ମାନ ସକ୍ଷମ ହୋଇଥିଲେ । ସେ ଗ୍ରେଟ ବିଅର ବୃଷ୍ଟିବଣ ଓ ବୋରିଆଲ ଜଙ୍ଗଲ ଅଭିଯାନରେ କାମ କରିଥିଲେ । ସ୍ୱଚ୍ଛ ଶକ୍ତି, ଅଏଲ ସ୍ୟାଣ୍ଡ ଓ ପାଇପଲାଇନ ବିଷୟରେ ଅନେକ ପରିବେଶ, ପରୋପକାରୀ ସଂଘ ଓ ପ୍ରଥମ ରାଷ୍ଟ୍ରଙ୍କର ସେ ଉପଦେଷ୍ଟା ଥିଲେ । ଗ୍ରୀନପିସ ଇଣ୍ଟରନ୍ୟାସନାଲ ଗ୍ଲୋବାଲ କ୍ଲାଇମେଟ ଆଣ୍ଡ ଏନର୍ଜି ପ୍ରୋଗ୍ରାମର ସେ ଯୁଗ୍ମ ନିର୍ଦ୍ଦେଶିକା, ପାୱାରଅପ କାନାଡ଼ାର ଯୁଗ୍ମ ପ୍ରତିଷ୍ଠାତା ଓ କାର୍ଯ୍ୟକାରୀ ନିର୍ଦ୍ଦେଶକ, ଫରେଷ୍ଟ ଏଥିକସର ଅଭିଯାନ ନିର୍ଦ୍ଦେଶକ ଓ ଅଧୁନା ସ୍ଟାଣ୍ଡ ଆର୍ଥର  (ପୁର୍ବତନ ଫରେଷ୍ଟ ଏଥିକ୍ସ) ଇଣ୍ଟରନ୍ୟାସନାଲ ପ୍ରୋଗ୍ରମ ନିର୍ଦ୍ଦେଶକ ଅଛନ୍ତି  । ପ୍ରାକ୍ ଜୀବନ ବର୍ମାନ ଏକ ମଧ୍ୟବିତ୍ତ ଜିଉ ପରିବାରର ୪ ସନ୍ତାନଙ୍କ ମଧ୍ୟରୁ ଜଣେ ଥିଲେ ଓ ଲଣ୍ଡନ, ଓଣ୍ଟାରିଓରେ   ବଢ଼ିଥିଲେ । ତାଙ୍କ ପିତାଙ୍କର ଏହା ବିଜ୍ଞାପନ କମ୍ପାନୀ ଥିଲା ଓ ମାତାଙ୍କର ପ୍ରମୋଶନାଲ ଫ୍ଲାଗ ଓ ପେନାଣ୍ଟ ବେପାର ଥିଲା । ଗ୍ରୀଷ୍ମ କାଳରେ ସେ ତାଙ୍କ ମାତାଙ୍କ ପରିବାର ସ‌ହ ଲେକ ଅଫ ଦି ଉଡସରେ   ବିତଉ ଥିଲେ । ବର୍ମାନ ତାଙ୍କ ପ୍ରାକ କିଶୋରୀ ଅବସ୍ଥାରେ ପିତାଙ୍କୁ ହରେଇ ଥିଲେ ଓ ଦୁଇ ବର୍ଷ ପରେ ମାତାଙ୍କୁ ମଧ୍ୟ ହରେଇଥିଲେ । ହାଇସ୍କୁଲ ଶିକ୍ଷା ସମାପ୍ତ ହେବା ପରେ ସେ ଫେସନ ଆର୍ଟସ ଡିଜାଇନ ପ୍ରୋଗ୍ରାମ ପାଠ କରିବାକୁ ଟରୋଣ୍ଟୋର ରୟେରସନ ବିଶ୍ୱବିଦ୍ୟାଳୟକୁ ଯାଇଥିଲେ । ହାରି ରୋଜେନ ଡିଜାଇନ କରି ସଫଳ ହେବା ପରେ ତାଙ୍କ ଜ‌ଜ୍ ତାଙ୍କୁ କାନାଡ଼ାର ଫେସନ ଦୃଷ୍ଟିପଟରେ ଏକ ଉଜ୍ଜ୍ୱଳ ଆଲୋକ ନାମରେ ଡାକୁଥିଲେ । ଏହା ପରେ ସେ ୟୋର୍କ ବିଶ୍ୱବିଦ୍ୟାଳୟରେ ପର୍ଯ୍ୟବରଣ ବିଦ୍ୟା ପଢ଼ିବାକୁ ଚାଲିଗଲେ । ଟରଣ୍ଟୋର ୟୋର୍କ ବିଶ୍ୱବିଦ୍ୟାଳୟର ଫାକଲ୍ଟି ଅଫ ଏନଭିରନମେଣ୍ଟାଲ ସ୍ଟଡିଜରେ ସେ ଆଡଜଙ୍କ୍‌ଟ ପ୍ରଫେସର ଥିଲେ । ବ୍ରିଟିଶ କଲମ୍ବିଆର ବିଶ୍ୱବିଦ୍ୟାଳୟ ତାଙ୍କୁ କାନୁନରେ ଅନରାରୀ ଡକ୍ଟରେଟ ଉପାଧିରେ ପୁରଷ୍କୃତ କରିଥିଲେ ।
ନକୁର୍ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ସହରନ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନକୁର୍ ୨୯.୯୧୯୭ ଉତ୍ତର ଅକ୍ଷାଂଶ ଓ ୭୭.୩୦୪୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୫୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନକୁର୍ ସହରର ମୋଟ ଜନସଂଖ୍ୟା ୨୦୬୩୪ ଅଟେ । ସେଥି ମଧ୍ୟରୁ ୫୨.୪୨% ଜଣ ପରୁଷ ହୋଇଥିବା ବେଳେ ୪୭.୫୮% ଜଣ ନାରୀ ଅଟନ୍ତି । ନକୁର୍ର ସାକ୍ଷରତା ହାର ୫୫.୯୧% ଅଟେ । ଏହା ଜାତୀୟ ହାରଠାରୁ ୮.୯୩% ପ୍ରତିଶତ କମ ଅଟେ । ସେଥିରୁ ୩୩.୪୪% ପ୍ରତିଶତ ପୁରୁଷ ଓ ୨୨.୪୬% ନାରୀ ଅଟନ୍ତି । ୧୫.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନକୁର୍ର ସରକାରୀ ଭାଷା ଅଟେ ।
ବଡ଼ ଏରା  (ବୈଜ୍ଞାନିକ ନାମ: ) ସର୍ବାଧିକ ଦେଖା ଯାଉଥିବା ଏରା  ଇଂରାଜୀରେ  "ଫ୍ଲେମିଙ୍ଗୋ"  ପ୍ରଜାତି । ଏମାନେ ମୁଖ୍ୟତଃ ଆଫ୍ରିକା ମହାଦେଶ , ଭାରତୀୟ ଉପମହାଦେଶ ଓ ମଧ୍ୟ ପ୍ରାଚ୍ୟ ତଥା ଦକ୍ଷିଣ ଇଉରୋପରେ ଦେଖା ଯାଇଥାନ୍ତି । ଏମାନଙ୍କୁ ଓଡ଼ିଆରେ ପଦ୍ମନାଡ଼ି ମଧ୍ୟ କୁହାଯାଏ । ବର୍ଣ୍ଣନା ଏହି ପ୍ରଜାତିର ଏରା ହାରାହାରି ୧୧୦-୧୫୦ ସେଣ୍ଟିମିଟର ଉଚ୍ଚ ହେଇଥିବା ବେଳେ ୨ରୁ ୪ କିଲୋଗ୍ରାମ ଯାଇ ଓଜନ ହେଇଥାନ୍ତି । ସବୁଠାରୁ ବୃହତ ଫ୍ଲେମିଙ୍ଗୋ ୧୮୭ ସେଣ୍ଟିମିଟର ଓ ୪,୯ କିଲୋଗ୍ରାମ ହେଇଥିବାର ରେକର୍ଡ କରାଯାଇଛି । ଏହି ପ୍ରଜାତି ଫ୍ଲେମିଙ୍ଗୋ ଆମେରିକା ଓ ଚିଲିରେ ଦେଖା ଯାଉଥିବା ଫ୍ଲେମିଙ୍ଗୋ ସହ ସାମଞ୍ଜସ୍ଯ ରହିଥାଏ । ଏହି ଫ୍ଲେମିଙ୍ଗୋ ତାରକାରେ ଏକ ମାତ୍ର ଅଣ୍ଡା ଦେଇଥାଏ। ଏହା ବାଇଗଣି ରଙ୍ଗରେ ହେଇଥାଏ । ମୁଖ୍ଯତଃ ଫ୍ଲେମିଙ୍ଗୋର ରଙ୍ଗ ଧଳା ହେଇଥିବା ବେଳେ ଡେଣାରେ ଲାଲ ରଙ୍ଗ ଓ ପରର ଅଗ୍ରଭାଗରେ କିଛି କଳା ରଙ୍ଗ ଥାଏ । ଫ୍ଲେମିଙ୍ଗୋ ସମୟ ସମୟରେ ବତକ ପରି ଶବ୍ଦ କରିଥାଏ । ଫ୍ଲେମିଙ୍ଗୋର ପରରେ ଥିବା ରଙ୍ଗକୁ ମେକ-ଉପ ତିଆରିରେ ମଧ୍ୟ ବ୍ୟବହାର କରାଯାଇଥାଏ । ସାଧାରଣତଃ ହ୍ରଦ ଓ ପୁଷ୍କରିଣୀ ଥିବା ସ୍ଥାନରେ ଆବାସ ଯମେଇଥିବା ଫ୍ଲେମିଙ୍ଗୋମାନେ ସନ୍ତସନ୍ତିଆ ଜାଗାରେ ମଧ୍ୟ ଦେଖା ଯାନ୍ତି । ସେଠାରେ ଛୋଟ ମାଛ , ପୋକ ଇତ୍ୟାଦି ତାଙ୍କର ଖାଦ୍ୟ । ମୁଣ୍ଡ ନୂଆଇ ସେମାନେ ଖାଦ୍ୟ ଅନୁସନ୍ଧାନରେ ରହନ୍ତି । ବିସ୍ତାର ଏସିଆ , ଆଫ୍ରିକାର ତଟବର୍ତୀ ଅଞ୍ଚଳ , ଭାରତ , ପାକିସ୍ତାନ ମଧ୍ୟ ପ୍ରାଚ୍ୟ ଦେଶ ଇଟାଲୀ , ଫ୍ରାଣ୍ସ ଆଦି ଅଞ୍ଚଳରେ ଏମାନେ ବହୁ ସଂଖ୍ୟା ରହନ୍ତି । ଭାରତର ନଳଣଣ , ଖାଯିଦୀଆ ପକ୍ଷୀ ସଂରକ୍ଷଣ ଅଞ୍ଚଳ ଫ୍ଲେମିଙ୍ଗୋଙ୍କ ଆବାସ ପାଇଁ ବିଖ୍ୟାତ ।ସେମାନେ ସେହି ସବୁ ଆବାସରେ ଶିତ୍ସ କାଳରେ ରହିଥାନ୍ତି । ଜୀବନ କାଳ ଜୂରେ ଥିବା ଫ୍ଲେମିଙ୍ଗୋମାନଙ୍କ ହାରାହାରି ଜୀବନ କାଳ ୬୦ ବର୍ଷରୁ ଉର୍ଦ୍ଧ ହେଇଥାଏ । ମଣିଷ ସହ ସମ୍ପର୍କ ପକ୍ଷୀ ସଂଗ୍ରହାଳୟରେ ବହୁ ସଂଖ୍ୟାରେ ଫ୍ଲେମିଙ୍ଗୋ ଥିବାର ଦେଖା ଯାଏ । ଏହାରେ ସେମାନଙ୍କ ବଂଶ ବୃଦ୍ଧି ମଧ୍ୟ ହେଇଥାଏ ।ଅଷ୍ଟ୍ରେଲିଆ ଜୂରେ ଏକ ଫ୍ଲେମିଙ୍ଗୋ ୮୩ ବର୍ଷ ବଞ୍ଚିଥିବାର ଜଣାପଡେ । ତେବେ ତାକୁ ବୟସାଧିକ୍ୟ କାରଣରୁ ମାରି ଦିଆ ଯାଇଥିଲା ।
‌ରାଜେଶ୍ୱରୀ ରାୟ  (ମୃତ୍ୟ: ୨୦ ଜୁଲାଇ ୨୦୨୨) ଜଣେ ଓଡ଼ିଆ ଅଭିନେତ୍ରୀ ଥିଲେ  । ସେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନରେ ଧାରାବାହିକରେ ମୁଖ୍ୟତଃ ଖଳନାୟିକା ଭୂମିକାରେ ଅଭିନୟ କରୁଥିଲେ । ସେ ଓଡ଼ିଆ କଥାଚିତ୍ର ସତ୍ୟମେବ ଜୟତେ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ବସୁନ୍ଧରା, ସଂସ୍କାର, ସ୍ୱାଭିମାନ, ଦେବୀ, କୁମ୍‌କୁମ୍‌, ଉଆଁସୀ କନ୍ୟା, ତୋ ପାଇଁ ମୁଁ ଆଦି ଧାରାବାହିକରେ କାର୍ଯ୍ୟ କରିଥିଲେ । ଅଭିନୟ ଜୀବନ ସେ ପ୍ରଥମେ ଦୂରଦର୍ଶନ ଓ ମଞ୍ଚରେ ଉପସ୍ଥାପନା କରିବା ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ଧାରାବାହିକରେ ଅଭିନୟ କରିଥିଲେ । ଓଡ଼ିଆ ଧାରାବାହିକ ଜଗତରେ ଜଣେ ଖଳନାୟିକା ଭାବରେ ସେ ଜଣାଶୁଣା ଥିଲେ । ସେ ଡିଡି ଓଡ଼ିଆର ବସୁନ୍ଧରା, ଇଟିଭି ଓଡ଼ିଆର ସଂସ୍କାର, ଓଟିଭିର ଦେବୀ, ତରଙ୍ଗର ସ୍ୱାଭିମାନ, ଉଆଁସୀ କନ୍ୟା, କଲର୍ସ ଓଡ଼ିଆର କୁମ୍‌କୁମ୍ ଓ ଜୀ ସାର୍ଥକର ତୋ ' ପାଇଁ ମୁଁ ଭଳି ଧାରାବାହିକ ଅଭିନୟ କରିଥିଲେ । ତରଙ୍ଗ ଟିଭିରେ ପ୍ରସାରିତ ଧାରାବାହିକ ଉଆଁସୀ କନ୍ୟାରେ ସେ ନିଭେଇଥିବା ଅଳକା ନାମକ ଖଳନାୟିକା ଚରିତ୍ର ପାଇଁ ଅନେକ ଲୋକପ୍ରିୟତା ସାଉଣ୍ଟିଥିଲେ । ଜୀ ସାର୍ଥକରେ ପ୍ରସାରିତ ଧାରାବାହିକ ତୋ ' ପାଇଁ ମୁଁ ଥିଲା ତାଙ୍କ ଅଭିନୀତ ଶେଷ ଧାରାବାହିକ । ୨୦୦୮ ମସିହାରେ ସେ ଓଡ଼ିଅ କଥାଚିତ୍ର ସତ୍ୟମେବ ଜୟତେ ଜରିଆରେ ଓଡ଼ିଅ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ଏବଂ ପରେ ପରେ ଆରେ ସାଥୀ ଆ, ବ୍ଲାକ୍‌ମେଲ୍‌ ଭଳି କଥାଚିତ୍ରରେ ଅଭିନୟ କରିଥିଲେ । ଧାରାବାହିକ ଓ କଥାଚିତ୍ରରେ କାମ କରିବା ବ୍ୟତୀତ ସେ କିଛି ଓଡ଼ିଆ ଆଲ୍‌ବମ୍ ଗୀତରେ ମଧ୍ୟ ନୃତ୍ୟ କରିଥିଲେ । ଅଭିନୀତ କଥାଚିତ୍ର ଚଳଚ୍ଚିତ୍ର ଦୂରଦର୍ଶନ ମୃତ୍ୟୁ ରାଜେଶ୍ୱରୀ ୨୦୨୨ ମସିହାର ଜୁଲାଇ ୨୦ ତାରିଖରେ ଭୁବନେଶ୍ୱରର ଏକ ଘରୋଇ ଡାକ୍ତରଖାନାରେ ଚିକିତ୍ସାଧୀନ ଅବସ୍ଥାରେ ମୃତ୍ୟୁବରଣ କରିଥିଲେ । ସେ ୨୦୧୯ ମସିହାରେ ଫୁସ୍‌ଫୁସ୍ ଓ ମସ୍ତିଷ୍କ କର୍କଟରେ ପୀଡ଼ିତ ହୋଇଥିଲେ । ପ୍ରଥମ ଚିକିତ୍ସା ପୁରେ ସୁସ୍ଥ ହୋଇ ପୁଣିଥରେ ଅଭିନୟ କରୁଥିଲେ, ମାତ୍ର ବାଲେଶ୍ୱରରେ ଥିବାବେଳେ ହଠାତ୍ ଅସୁସ୍ଥ ହୋଇପଡ଼ିଥିଲେ । ମୃତ୍ୟୁବେଳକୁ ତାଙ୍କୁ ୩୭ ବର୍ଷ ବୟସ ହୋଇଥିଲା ।
ବାଇଧର ନାୟକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବାଇଧର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ସ୍ୱାଧୀନ ଭାରତର ପ୍ରଥମ ଓଡ଼ିଆ ବିଧାନ ସଭା ନିର୍ବାଚନରେ ସେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ବାଇଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବାଇଧରଙ୍କର ମୃତ୍ୟୁ ପାଇଁ ୧୯୭୯ ମସିହାର ଫେବୃଆରୀ ମାସ ୨ ତାରିଖରେ ବିଧାନ ସଭାରେ ଶୋକ ସଭାର ଆୟୋଜନ କରାଯାଇଥିଲା ।
ଫୁସଫୁସ କର୍କଟ,  (ଇଂରାଜୀ ଭାଷାରେ ଲଙ୍ଗସ୍ କ୍ୟାନସର ବା ଲୁଙ୍ଗସ କାର୍ସିନୋମା), ରୋଗ ଏକ ମାଲିଗନାଣ୍ଟ ଅର୍ବୁଦ ଯେଉଁଥିରେ ଫୁସଫୁସ ତନ୍ତୁରେ ଥିବା ଜୀବକୋଷମାନଙ୍କର ସଂଖ୍ୟାର ଅଦମନୀୟ ବୃଦ୍ଧି ଘଟେ  । ଚିକିତ୍ସା ନ ହେଲେ ଏହି ବୃଦ୍ଧି ଫୁସଫୁସ ପାର ହୋଇ ନିକଟସ୍ଥ ତନ୍ତୁକୁ ଓ ଏହାର କିଛି ଅଂଶ ଦୂରବର୍ତ୍ତୀ ଅଙ୍ଗମାନଙ୍କୁ ସ୍ଥାନାନ୍ତରିତ ବା ମେଟାସ୍ଟାସିସ   ହୋଇପାରେ । ଫୁସଫୁସରେ ହେଉଥିବା କର୍କଟ ମଧ୍ୟରୁ ଅଧିକାଂଶ ପ୍ରାଥମିକ କର୍କଟ ଶ୍ରେଣୀର ଓ ଏପିଥେଲିଅମ୍ ଜାତୀୟ ଜୀବକୋଷରୁ ବୃଦ୍ଧି ହୁଏ । ମୂଖ୍ୟ ଫୁସଫୁସ କର୍କଟ ଦୁଇ ପ୍ରକାର ଥାଏ: କ୍ଷୁଦ୍ର କୋଷ ଫୁସଫୁସ କର୍କଟ   ଓ ଅଣକ୍ଷୁଦ୍ର କୋଷ ଫୁସଫୁସ କର୍କଟ  । କାଶ, ରକ୍ତମିଶା କଫ, ଓଜନ ହ୍ରାସ ଓ କଷ୍ଟଦାୟକ ଶ୍ୱାସ କ୍ରିୟା ଇତ୍ୟାଦି ଲକ୍ଷଣମାନ ଏହି ରୋଗରେ ଦେଖାଯାଏ । ଏହା ବ୍ୟତିତ ଅନ୍ୟ ଅଙ୍ଗର କର୍କଟ କୋଷ ମଧ୍ୟ ରକ୍ତରେ ପ୍ରବାହିତ ହୋଇ ଫୁସଫୁସରେ କର୍କଟ ସୃଷ୍ଟି କରନ୍ତି । ଏହି ରୋଗର ସବୁଠାରୁ ସାଧାରଣ କାରଣ ହେଲା ଦୀର୍ଘକାଳୀନ ଧୂମ୍ର ପାନ କରିବା ଯାହାଦ୍ୱାରା ୮୫% କର୍କଟ ହୁଏ । ୧୦ରୁ ୧୫ % କର୍କଟ ରୋଗୀ ଜୀବନରେ କେବେ ବି ଧୁମ୍ର ପାନ କରିନଥାଆନ୍ତି । ଏମାନେ ଗୁଣସୂତ୍ର ଅସୁବିଧା, ରାଡନ ଗ୍ୟାସ, ଆଜ୍‌ବେସ୍ଟସ, ସେକଣ୍ଡ ହ୍ୟାଣ୍ଡ ଧୂମ୍ର ତଥା ବାୟୁ ପ୍ରଦୂଷଣ ଯୋଗୁ ରୋଗ ଭୋଗିବା ବିଶ୍ୱାସ କରାଯାଏ । ଛାତି ଏକ୍ସ-ରେ ଓ ସି.ଟି.ସ୍କାନଦ୍ୱାରା ଏହି ରୋଗ ଜଣାପଡେ । ବ୍ରୋଙ୍କୋସ୍କୋପି ବା ସି.ଟି ଗାଇଡାନ୍ସ ମାଧ୍ୟମରେ ବାୟୋପ୍ସି କରି ଏହି ରୋଗ ନିଧାର୍ଯ୍ୟ ଭାବେ ନିର୍ଣ୍ଣୟ କରାଯାଏ । ଧୁମ୍ରପାନ ଓ ବାୟୁ ପ୍ରଦୂଷଣ ଏହାର ମୂଖ୍ୟ କାରଣ ହୋଇଥିବାରୁ ଏହାଠାରୁ ଦୂରରେ ରହିଲେ ରୋଗ ପ୍ରତିଷେଧ ହୁଏ । ଏହି ରୋଗର ଚିକିତ୍ସା କର୍କଟର ସ୍ଟେଜ, ଟାଇପ ଓ ରୋଗୀର ସାଧାରଣ ସ୍ୱାସ୍ଥ୍ୟ ଉପରେ ନିର୍ଭର କରେ: ଏହା ଉପରେ ରୋଗର ଚିକିତ୍ସା ଓ ଫଳାଫଳ ନିର୍ଭର କରେ । ଅଧିକାଂଶ ରୋଗ ଆରୋଗ୍ୟସାଧ୍ୟ ନୁହେଁ । ସାଧାରଣ ଚିକିତ୍ସାରେ ଅପରେଶନ, କେମୋଥେରାପି ଓ ରାଡିଏସନ ଥେରାପି ଦିଆଯାଏ । ଅଣକ୍ଷୁଦ୍ର କୋଷ ଫୁସଫୁସ କର୍କଟ  ରୋଗ ବେଳେ ବେଳେ ଅପରେଶନଦ୍ୱାରା କରାଯାଏ ଓ କ୍ଷୁଦ୍ର କୋଷ ଫୁସଫୁସ କର୍କଟ   ରୋଗ ଚିକିତ୍ସା କେମୋଥେରାପି ଓ ରେଡିଓଥେରାପିଦ୍ୱାରା କରାଯାଏ । ସନ ୨୦୧୨୨ରେ ସାରା ପୃଥିବୀରେ ପ୍ରାୟ ୧.୮ ନିୟୁତ ଲୋକଙ୍କୁ ଫୁସଫୁସ କର୍କଟ ହୋଇଥିବା ଫଳରେ ୧.୬ ନିୟୁତ ମୃତ୍ୟୁ ହୋଇଥିଲା । କର୍କଟ ସମ୍ପର୍କୀୟ ମୃତ୍ୟୁରେ ପୁରୁଷଙ୍କ ମଧ୍ୟରେ ଏହା ପ୍ରଥମ ଓ ମହିଳାଙ୍କ ମଧ୍ୟରେ ଏହା ସ୍ତନ କର୍କଟ ପରେ ଦ୍ୱିତୀୟ ସ୍ଥାନ ଅଧିକାର କରିଛି । ରୋଗ ନିର୍ଣ୍ଣିତ ହେବା ବୟସ ପ୍ରାୟ ୭୦ ବର୍ଷ । ଯୁକ୍ତରାଷ୍ଟ୍ର ଆମେରିକାରେ ୧୭.୪% ଫୁସଫୁସ କର୍କଟ ରୋଗୀ ରୋଗ ନିର୍ଣ୍ଣୟ ପରଠାରୁ ପ୍ରାୟ ପାଞ୍ଚ ବର୍ଷ ପର୍ଯ୍ୟନ୍ତ ବଞ୍ଚନ୍ତି, ଯେତେବେଳେ କି ବିକାଶଶୀଳ ଦେଶମାନଙ୍କରେ ଏହାର ଫଳ ଅତି ନିରୁତ୍ସାହ ଜନ‌କ ।
ମେନୋଟ୍ରୋପିନ, ଯାହାକୁ ମାନବ ମେନୋପଜାଲ ଗୋନାଡୋଟ୍ରୋପିନ  ( ଏଚ୍ଏମ୍ଜି ) ମଧ୍ୟ କୁହାଯାଏ,  ମାନବ ଋତୁବନ୍ଦ ଗୋନାଡ଼ପଟ୍ରୋପିନ  । ଏହା ଏକ ଔଷଧ ଯାହାକି କାର୍ଯ୍ୟକ୍ଷମ ଆନାଭ୍ୟୁଲେସନ୍ ପାଇଁ କିମ୍ବା ପ୍ରଜନନ ଚିକିତ୍ସାର  (ଭିଟ୍ରୋ ଫର୍ଟିଲାଇଜେସନ୍ ବା ଉର୍ବରତା) ଏକ ଅଂଶ  । ଏହା ପୁରୁଷମାନଙ୍କ ମଧ୍ୟରେ ହାଇପୋଗୋନାଡୋଟ୍ରୋଫିକ୍ ହାଇପୋଗୋନାଡିଜିମ୍ ପାଇଁ ମଧ୍ୟ ବ୍ୟବହୃତ ହୋଇପାରେ । ଚର୍ମ ତଳେ କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡବିନ୍ଧା, ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ଓଭାରିଆନ୍ ହାଇପରଷ୍ଟିମୁଲେସନ ସିଣ୍ଡ୍ରୋମ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ତୀବ୍ର ଶ୍ୱାସକ୍ରିୟା ସଙ୍କଟ ସିଣ୍ଡ୍ରୋମ, ଓଭାରିଆନ୍ ଟର୍ସନ, ଏକାଧିକ ଗର୍ଭଧାରଣ ଏବଂ ଏକ୍ଟୋପିକ୍ ଗର୍ଭଧାରଣ ହୋଇପାରେ। ଥରେ ଗର୍ଭଧାରଣ କରିବା ପରେ ଏହାକୁ ବ୍ୟବହାର କରିବା ଉଚିତ୍ ନୁହେଁ । ଏହା ଗୋନାଡୋଟ୍ରୋପିନର ମିଶ୍ରଣ, ବିଶେଷ ଭାବରେ ଏଫଏସଏଚ ଓ ଏଲଏଚ   ଏବଂ   । ୧୯୬୪ ମସିହାରେ ମେନୋଟ୍ରୋପିନ ଡାକ୍ତରୀ ବ୍ୟବହାରରେ ଆସିଥିଲା । ଏହା ଋତୁବନ୍ଦ ହୋଇଥିବା ମହିଳାଙ୍କର ପରିସ୍ରାରୁ ତିଆରି କରାଯାଏ । ଯୁକ୍ତରାଷ୍ଟ୍ରରେ ୭୫ ଆଇୟୁ ବିଶିଷ୍ଟ ୫ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧,୧୫୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୯୦ ପାଉଣ୍ଡ ଥିଲା । ଏକ ରିକମ୍ବିନାଣ୍ଟ ଡିଏନଏ   ସଂସ୍କରଣ ଅଛି ଯାହା ଫୋଲିଟ୍ରୋପିନ ଭାବରେ ଜଣାଶୁଣା ।
ସପ୍ତକାଣ୍ଡ ରାମାୟଣ , 14 ଶ ଶତାବ୍ଦୀରେ ଅସମୀୟ ଭାଷାରେ ରାମାୟଣର ରୂପାନ୍ତର ଆସାମର କବି ମାଧବ କାଣ୍ଡଳୀଙ୍କଦ୍ୱାରା କରାଯାଇଥିଲା । ଏହାକୁ ସଂସ୍କୃତ ଭାଷାରେ ଲିଖିତ ମୂଳ ରାମାୟଣର ପ୍ରଥମ କରି ଇଣ୍ଡୋ-ଅର୍ଜୟନ ଭାଷାରେ ଭାଷାନ୍ତର ଅନୁବାଦ କୁହାଯାଇଥାଏ । ଏହା ଅସମୀୟ ଭାଷାରେ ଲିଖିତ ଏକ ପ୍ରଥମ ଲେଖା ପୁସ୍ତକ ବୋଲି ମଧ୍ୟ ଗଣନା କରାଯାଇଥାଏ । ମୂଳ ରାମାୟଣଠାରୁ ଏହା ବିଭିନ୍ନ ପ୍ରକାର ବ୍ୟତିକ୍ରମ ଅନୁସାରେ ଲିଖିତ ହୋଇଛି । ଏଥିରେ ରାମ , ସୀତା ଓ ଅନନ୍ୟ ଚରିତ୍ର ଗୁଡିକୁ ମୂଳ ରାମାୟଣ ପରି ଅତିମାନବୀୟ ଭାବରେ ଚିତ୍ରଣ କରାନ ଯାଇ ସାଧାରଣ ଚରିତ୍ର ଭାବରେ ଚିତ୍ରଣ କରାଯାଇଛି । ତେଣୁ ଏହା ଧାର୍ମିକ ଗ୍ରନ୍ଥ ପରି ବ୍ଯ୍ୱହାର ନ ହୋଇ ସାଧାରଣ କାବ୍ୟ ଭାବରେ ଗଣିତ ହେଇଥାଏ । ଏଥିରେ ପ୍ରଥମ ଖଣ୍ଡ , ଯାହା , ଆଦିଖଣ୍ଡ ଭାବରେ ପରିଚିତ ଓ ଶେଷ କାଣ୍ଡ , ଯାହା ଉତ୍ତରାକାଣ୍ଡ ହିସାବରେ ପରିଚିତ ତାହା ମୂଳ ଲେଖାରୁ ବିଛିନ୍ନ ହେଇ ଯାଇଥିଲା । ପରେ 16 ଶ ଶତାବ୍ଦୀରେ ମାଧବଦେବ ନାମକ କବି ନିଜେ ତାହା ଲେଖି ଯୋଗ କରିଥିଲେ । ଏହି ମହାକାବ୍ୟକୁ ଇଂରାଜୀ ଭାଷାରେ ମଧ୍ୟ ସାଂପ୍ରତିକ ଅନୁବାଦ ହେଇଛି । ରାମାୟଣ ଏହି ରାମାୟଣ ମହାମଣିକ୍ୟ ରାଜ୍ୟର ରାଜା କଚେରୀଙ୍କ ଅନୁରୋଧରେ ଲେଖା ଯାଇଥିଲା । ସେତେବେଳେ ଏହି ରାଜ୍ୟ ବର୍ତ୍ତମାନର ନଗାଁଓଠାରେ ଅବସ୍ଥିତ ଥିଲା । କୁଣ୍ଡଳୀ ଲେଖିଥିବା କିଛି ଅଂଶର ଇଂରାଜୀ ଅନୁବାଦ ଏହି ପାରିଥିଲା . ,. ଏହି କାବ୍ଯରେ ବିଭିନ୍ନ ପରିସ୍ଥିତି ପାଇଁ ବିଭିନ୍ନ ପ୍ରକାର ପଦ , ଝୁମୁରା , ଦୁଲାରି ଓ ଛବି ବ୍ୟବହାର ହେଇଥିଲା । ତାହା ପରେ ଅସମୀୟ ଭାଷାର ଅନନ୍ୟ ଲେଖକମାନଙ୍କୁ ସେହି ପ୍ରକାର ଶୈଳୀ ବ୍ୟବହାର ପାଇଁ ମାର୍ଗ ଦର୍ଶନା କରିଥିଲା । ପରବର୍ତ୍ତୀ ସଂଯୋଗ ଓ ପ୍ରଭାବ ପଞ୍ଚଦଶ ଶତାବ୍ଦୀ ବେଳକୁ ଆଦିକାଣ୍ଡ ଓ ଉତ୍ତର କାଣ୍ଡ ବିଲୁପ୍ତ ହେଇଯିବା ପରେ ମାଧବ ଦେବା ଓ ସଙ୍କରଦେବାଙ୍କ ପ୍ରଚେଷ୍ଟା ବଳରେ ଠିକ ଅନ୍ନଯାଂଶ ପରି ପୁନର୍ଗଠନ କରି ଯୋଡ଼ା ଯାଇପାରିଥିଲା , ଓ ତାହାଦ୍ୱାରା ଏହି ପୁସ୍ତକ ପୁରଣତା ଲାଭ କରିଥିଲା । 16 ଶ ଶତାବ୍ଦୀରେ ଅନନ୍ତ କୁଣ୍ଡଳୀ ଅନ୍ୟ କିଛି ଅଂଶରେ ମଧ୍ୟ ନୂତନ ଲେଖା ଯୋଗ କରିଥିଲେ । ପ୍ରାଚୀନ କାଳରେ ରଚିତ ଏହି ଲେଖା ପରବର୍ତ୍ତୀ କାଳରେ ଅସମୀୟ ଭାଷାର ଲେଖାକୁ ବହୁଳ ପରିମାଣରେ ପ୍ରଭାବିତ କରିଥିଲା ଓ ସଙ୍କର ଦେବ ଏହା ଢାଞ୍ଚାରେ ବହୁ ନୂତନ ଲେଖବାଳି ପ୍ରକାଶ କରିଥିଲେ । ଏହାଦ୍ୱାରା ପ୍ରେରିତ ହେଇ ନୂତନ ପ୍ରସ୍ଥର  "କାର୍ବୀ ରାମାୟଣ"  ନାମକ ଆଉ ଏକ ଆସାମୀ ଭାଷା ରାମାୟଣ ଲେଖା ଯାଇଥିଲା ।
ପ୍ରଫୁଲ୍ଲ ରଥ ଓ ଏନ୍. ଗୋପାଳକୃଷ୍ଣଙ୍କ ମିଳିତ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ସମର୍ପଣ - ୧୯୭୮ ମସିହାରେ ମୁକ୍ତିଲାଭ କରିଥିଲା । ଏହି ସିନେମାରେ ବିଜୟ ମହାନ୍ତି, ଶରତ ପୂଜାରୀ, ଜଗନ୍ନାଥ, ଗିରିଶ ଚନ୍ଦ୍ର ପୁରୋହିତ, ତନ୍ଦ୍ରା ରାୟ ଓ ନିହାରିକା ସାହୁ ପ୍ରମୁଖ ଅଭିନୟ କରିଥିଲେ
ଚିଙ୍ଗୁଡ଼ି ମଲାଇ ଏକ ସୁସ୍ୱାଦୁ ଆମିଷ ଖାଦ୍ୟ । ଏହା ଖାଦ୍ୟଟି ବିଶେଷ କରି ସମୁଦ୍ର ଏବଂ ନଈ କୂଳିଆ ଅଞ୍ଚଳର ଲୋକମାନେ ଖାଆନ୍ତି । ସାମଗ୍ରୀ ଆବଶ୍ୟକ ସାମଗ୍ରୀ. ଚିଙ୍ଗୁଡି ୧ କେଜି ପିଆଜ ୨ ଗୋଟି କଟା କିମ୍ବା ପେସ୍ଟ୍ ରସୁଣ ୮ ଗୋଟି ଜିରା ଅଧା ଚାମଚ ଲଙ୍କା ୮ ଗୋଟି ନଡିଆ କ୍ଷୀର ୧ କପ୍ ରାଇ ପେସ୍ଟ ୨ ଚାମଚ ହଳଦୀ ୧ ଚାମଚ ଲୁଣ ସ୍ୱାଦ ଅନୁସାରେ ସୋରିଷ ତେଲ ତିଆରି ପ୍ରଣାଳୀ ପ୍ରଥମେ ଚିଙ୍ଗୁଡିରେ ହଳଦୀ, ଲୁଣ ଓ ଅଳ୍ପ ସୋରିଷ ତେଲ ଦେଇ ଭଲକରି ମିଶାନ୍ତୁ । ଏହାପରେ ପ୍ୟାନରେ ସୋରିଷ ତେଲ ଗରମ କରି ସେଥିରେ କଟା ହୋଇଥିବା ଲଙ୍କା ଏବଂ ଜିରା ପକାନ୍ତୁ। ଏହାପରେ କଟା ପିଆଜ ପକାଇ ତାକୁ ଭୁଣନ୍ତୁ । ଏହାପରେ ପିଆଜ, ରସୁଣ ଏବଂ ବଳକା ଲଙ୍କାର ଏକ ମିଶ୍ରଣ ପ୍ରସ୍ତୁତ କରି ପ୍ୟାନ୍ରେ ପକାଇ ୪ ମିନିଟ୍ ପର୍ଯନ୍ତ ରାନ୍ଧନ୍ତୁ। ଏହାପରେ ରାଇ ପେସ୍ଟ, ହଳଦୀ ଏବଂ ଲୁଣ ପକାଇ କମ୍ ଆଞ୍ଚରେ ୫ ମିନିଟ୍ ପର୍ଯନ୍ତ ରାନ୍ଧନ୍ତୁ । ଏହାପରେ ନଡିଆ କ୍ଷୀର ପକାଇ ୨ ମିନିଟ୍ ପର୍ଯନ୍ତ ରାନ୍ଧନ୍ତୁ । ଏହାପରେ ପୂର୍ବରୁ ମେରିନେଟ କରି ରଖିଥିବା ଚିଙ୍ଗୁଡିକୁ ପକାଇ ଘୋଡାଇ ଦିଅନ୍ତୁ। ଏହାକୁ ୧୦ ମିନିଟ ପାଇଁ ଏହିପରି ଛାଡି ଦିଅନ୍ତୁ। ୧୦ମିନିଟ୍ ପରେ ଗରମ୍ ଗରମ୍ ଭାତ ସହିତ ପରିବେଷଣ କରନ୍ତୁ ।
ତାଣ୍ଡବ, ୨୦୨୧ ମସିହାରେ ମୁକ୍ତିଲାଭ କରିଥିବ ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସନ୍ଦୀପ ସାହୁ । ରେଡ୍ ସାଗା ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ପୃଥ୍ୱୀରାଜ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବାଶିଷ ପତି, ଆଶିଷ ଶର୍ମା ଓ ଚନ୍ଦ୍ରାଣୀ ଦାସ । ମିହିର ଦାସ, ମନୋଜ ମିଶ୍ର, ପୁଷ୍ପା ପଣ୍ଡା, ସମ୍ଭବ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୧ ମସିହାର ମାର୍ଚ୍ଚ ୧୧ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ୨୦୨୧ ମସିହାର ଅପ୍ରେଲ ୧୧ ତାରିଖରେ ଏହି କଥାଚିତ୍ରଟି ମଞ୍ଜରୀ ଟିଭିରେ ମୁକ୍ତିଲାଭ କରିଥିଲା । ଅଭିନୟ ଦେବାଶିଷ ପତି ଅନିଶା ଶର୍ମା ମିହିର ଦାସ ମନୋଜ ମିଶ୍ର ଚାନ୍ଦ୍ରାଣୀ ଦାସ ଜିନା ସାମଲ  (ଆଇଟମ ନୃତ୍ୟ) କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଗ୍ନିରାଜ କିଶୋର  । ଗୀତିକାର ପ୍ରବୀଣ କୁମାର ଓ ରାକେଶ ଦାଶ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ବିଷ୍ଣୁ ମୋହନ କବି, ଲିପ୍ସା ମହାପାତ୍ର, ଅନ୍ତରା ଚକ୍ରବର୍ତ୍ତୀ, ନନ୍ଦିତା ଭଞ୍ଜ, ତାରିକ୍ ଅଜିଜ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦିଲ୍ଲୀଶ୍ୱର ମହାରଣା  (ଜନ୍ମ: ୫ ନଭେମ୍ବର ୧୯୪୭) ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୨୦୦୨ ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ଓ ୨୦୦୪ ମସିହାରେ ତାଙ୍କ ରଚିତ ପୁସ୍ତକ ବାର୍ତ୍ତା ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ  । ଜୀବନୀ ୧୯୪୭ ମସିହାର ନଭେମ୍ବର ୫ ତାରିଖରେ ସେ ଢେଙ୍କାନାଳ ଜିଲ୍ଲାର ଗୋଡ଼ିଡିହ ଗ୍ରାମରେ ଟଙ୍କଧର ମହାରଣା ଓ ଇନ୍ଦୁମତୀ ମହାରଣାଙ୍କ ଘରେ ଜନ୍ମଗ୍ରହଣ କରିଥିଲେ । ସେ ଢେଙ୍କାନାଳଠାରେ କଳାପରିଷଦ ନାମରେ ଏକ ନାଟ୍ୟାନୁଷ୍ଠାନ ପ୍ରତିଷ୍ଠା କରିଛନ୍ତି । ୧୯୬୪ ମସିହାରେ ସେ ନାଟ୍ୟ ଜଗତରେ କାମ କରିବା ଆରମ୍ଭ କରିଥିଲେ । ପ୍ରଥମେ ସେ ଚିତ୍ର ଆଙ୍କିବା ଆରମ୍ଭ କରିଥିଲେ ଓ ପରେ କବିତା ଲେଖିବା ଏବଂ ତା ' ପରେ ନାଟକରେ ଅଭିନୟ, ନାଟ୍ୟ ନିର୍ଦ୍ଦେଶନା ଓ ନାଟକ ରଚନା ଆରମ୍ଭ କରିଥିଲେ ।
କୁରର ପକ୍ଷୀ   ଐତିହାସିକ ଭାବେ ସି ହକ୍, ରିଭର୍ ହକ୍ ଏବଂ ଫିଶ୍ ହକ୍ ନାମରେ ଜଣାଶୁଣା। ପାଣ୍ଡିଓନ୍ ହାଲିଆଟସ୍ ହେଉଛି ଏକ ଦୈନିକ, ମାଛ ଖାଉଥିବା ଶିକାର ପକ୍ଷୀ ଯାହାର ଏକ ବିଶ୍ବସ୍ତରୀୟ ପରିସର ରହିଛି। ଏହା ଏକ ବଡ଼ ଶିକାରୀ ପକ୍ଷୀ, ଯାହାର ଲମ୍ବ ୬୦ ସେ. ମି.  (୨୪ ଇଞ୍ଚ) ଏବଂ ଡେଣା ଉପରେ ୧୮୦ ସେ. ମି  (୭୧ ଇଞ୍ଚ) ରୁ ଅଧିକ । ଏହା ଉପର ଭାଗରେ ବାଦାମୀ ରଙ୍ଗର ଏବଂ ମୁଖ୍ଯ଼ତଃ ମୁଣ୍ଡ ଓ ତଳ ଭାଗରେ ଧୂସର ରଙ୍ଗର ହୋଇଥାଏ। କୁରର ପକ୍ଷୀ ବିଭିନ୍ନ ପ୍ରକାରର ବାସସ୍ଥାନରେ ସହ୍ୟ କରିପାରେ, ଜଳଭାଗ ନିକଟରେ ଯେକୌଣସି ସ୍ଥାନରେ ବସା ବାନ୍ଧି ପର୍ଯ୍ଯ଼ାପ୍ତ ଖାଦ୍ଯ଼ ଯୋଗାଣ କରିଥାଏ। ଆଣ୍ଟାର୍କଟିକା ବ୍ଯ଼ତୀତ ସମସ୍ତ ମହାଦେଶରେ ଏହା ଦେଖିବାକୁ ମିଳିଥାଏ, ଯଦିଓ ଦକ୍ଷିଣ ଆମେରିକାରେ ଏହା କେବଳ ଏକ ଅଣ-ପ୍ରଜନନ ପ୍ରବାସୀ ଭାବରେ ଦେଖାଯାଏ  ଏହାର ଅନ୍ୟ ସାଧାରଣ ନାମ ଗୁଡ଼ିକରୁ ଜଣାପଡ଼େ, କୁରର ପକ୍ଷୀର ଖାଦ୍ୟ ପ୍ରାୟ କେବଳ ମାଛକୁ ନେଇ ଗଠିତ। ଏହାର ଶିକାର କରିବାରେ ଏହାର ସ୍ୱତନ୍ତ୍ର ଶାରୀରିକ ବୈଶିଷ୍ଟ୍ୟ ଏବଂ ଅନନ୍ୟ ଆଚରଣ ରହିଛି। ଏହାର ଅନନ୍ୟ ବୈଶିଷ୍ଟ୍ୟ ହେତୁ ଏହାକୁ ଏହାର ନିଜସ୍ୱ ବର୍ଗୀକରଣ ବର୍ଗ, ପାଣ୍ଡିଓନ୍, ଏବଂ ପରିବାର, ପାଣ୍ଡିଓନିଡାରେ ବର୍ଗୀକୃତ କରାଯାଇଛି।
ଶ୍ରୀକାନ୍ତ ଗୌତମ ଜଣେ ଭାରତୀୟ ଗୀତିକାର, ଅଭିନେତା, ସଂଳାପ ଲେଖକ । ସେ ଓଡ଼ିଶାରେ ଜନ୍ମିତ ଓ ଓଡ଼ିଆ ଚଳଚ୍ଚିତ୍ର ତଥା ଆଲବମରେ ଜଣେ ଅଭିନେତା ତଥା ଗୀତିକାର ଭାବେ କାର୍ଯ୍ୟ କରନ୍ତି । ଅଭିନେତା ତଥା ନିର୍ଦ୍ଦେଶକ ପ୍ରଶାନ୍ତ ନନ୍ଦଙ୍କର ତାଙ୍କର ବଡ଼ ଭାଇ । ତାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ମଧ୍ୟରେ ମିଠା ମିଠା ଅନ୍ୟତମ ।
ସୁରେଖା ଯାଦବ (ଜନ୍ମ -୨ ସେପ୍ଟେମ୍ବର ୧୯୬୫ ) ଜଣେ ମହିଳା ରେଳ ଇଞ୍ଜିନ ଡ୍ରାଇଭର  । ସେ ୧୯୮୮ ମସିହାରେ ଭାରତୀୟ ରେଳବାଇରେ ପ୍ରଥମ ମହିଳା ଡ୍ରାଇଭର ଭାବରେ ଯୋଗଦାନ କରିଥିଲେ । ୨୦୦୦ ଏପ୍ରିଲ ମାସରେ ଭରତର ୪ଟି ମେଟ୍ରୋପାଳିତାନ ସହରରେ  " ମହିଳା ସ୍ପେଶିଆଲ "  ଟ୍ରେନର ପ୍ରଚାଳନ ହେଲା ବେଳେ କେନ୍ଦ୍ର ରେଳ ଡିଭିଜନ ତରଫରୁ ସେ ପ୍ରଥମ  " ମହିଳା ସ୍ପେଶିଆଲ "  ଟ୍ରେନ ଚଳେଇଥିଲେ । ମାର୍ଚ ୨୦୧୧ରେ ସେ ଡେକାନ କୁଇନ ଟ୍ରେନକୁ ପୁନେରୁ ମୁମ୍ବାଇ ଛତ୍ରପତି ଟର୍ମିନସ ଯାଏ ଦୁର୍ଗମ ଅଥଚ ସୁନ୍ଦର ପଥ ଦେଇ ଚଳେଇବାରେ ପ୍ରଥମ ଏସୀୟ ମହିଳା ହେବାର ଗୌରବ ଅର୍ଜନ କରିଥିଲେ । ଏହି ଯାତ୍ରା ପରେ ମୁମ୍ବାଇର ମେୟର ତାଙ୍କୁ ବ୍ୟକ୍ତିଗତ ଭାବରେ ଅଭିନନ୍ଦନ ଜଣେଇଥିଲେ । . ପ୍ରାରମ୍ଭିକ ଜୀବନ ୨, ସେପ୍ଟେମ୍ବର ୧୯୬୫ରେ ମହାରାଷ୍ଟ୍ର ରାଜ୍ୟର ସତାରାଠାରେ ସୁରେଖାଙ୍କ ଜନ୍ମ ହେଇଥିଲା ।ତାଙ୍କ ପିତା ଜଣେ କୃଶକ ଥ୍ଲେ ଓ ୫ଟି ସନ୍ତାନ ସନ୍ତତି ଙ୍କ ପିତା ଥିଲେ । ସୁରେଖା ସବୁଠୁ ବଡ଼ ଥିଲେ । ସେ ସତାରା ପବ୍ଲିକ ସ୍କୁଲ ଶିକ୍ଷା ଲାଭ କଳା ପରେ ଏଲେକ୍ଟ୍ରିକଳ ଇଂଜିନିଯରିଂରେ ଡିପ୍ଲୋମା କରିଥିଲେ । ତାହା ପରେ ସେ ଭାରତୀୟ ରେଳବାଇରେ ଚାକିରି ପାଇବା ସୁଯୋଗପାଇବାରୁ ଆଉ ଅଧିକାନ ପଢ଼ି ଚାକିରିରେ ଯୋଗ ଦେଇଥିଲେ । କାର୍ଯ୍ୟ ଜୀବନ ୧୯୮୭ ମସିହାରେ ସେ ଭାରତୀୟ ରେଳ ବିଭାଗରେ ଯୋଗ ଦେଇ ଟ୍ରେନି ଡ୍ରାଇଭର ଭାବରେ କାର୍ଯ୍ୟ ଶିକ୍ଷା ଲାଭ କଲେ । ୧୯୮୯ରେ ସେ ନିୟମିତ ଭାବରେ ଏସିଷ୍ଟାଣ୍ଟ ଡ୍ରାଇଭର ରହିଥିଲେ । ସେ ରେଳବାଇର ଟ୍ରାକ ପରିକ୍ଷ୍ୟା କରିବା କାର୍ଯ୍ୟରେ ଇଞ୍ଜିନ ଚଳଉଥିଲେ । ସେ ୧୯୯୬ ମସିହାରେ ମାଲବାହୀ ରେଳଗାଡି ଚାଳନା କରିଥିଲେ ।୨୦୦୦ ମସିହାରେ ସେ ଯାତ୍ରୀବାହି ଟ୍ରେନ ଡ୍ରାଇଭର ଭାବରେ ନିଯୁକ୍ତ ହେଇଥିଲେ । ୨୦୧୧ ମସିହାରେ ତାଙ୍କୁ ଏକ୍ସପ୍ରେସ/ ମେଲ ଟ୍ରେନ ଡ୍ରାଇଭର ଭାବରେ ପ୍ରମୋଶନ ହେଇଥିଲା । ବର୍ତ୍ତମାନ ସେ କଲ୍ଯାଣଠାରେ ଥିବା ଡ୍ରାଇଭର ଟ୍ରେନିଂ ପ୍ରତିଷ୍ଠାନରେ ନୂତନ ଡ୍ରାଇଭରମାନଙ୍କୁ ଟ୍ରେନିଂ ପ୍ରଦାନ କରୁଛନ୍ତି । ସେ ଯୋଗଦାନ କଳା ବେଳେ ରେଳ ଡ୍ରାଇଭର କାର୍ଯ୍ୟ କେବଳ ପୁରୁଷ ମାନଙ୍କଦ୍ୱାରା ସମ୍ଭବ ବୋଲି କୁହା ଯାଉଥିଲା । ତେବେ ସୁରେଖା ପ୍ରଥମ କରି ରେଳ ଡ୍ରାଇଭର ଭାବରେ ଅତି ସୂଚାରୁ ଭାବରେ କାର୍ଯ୍ୟ କରି ଆଦର୍ଶ ପଲତିଯାଇଥିଲେ । ତାଙ୍କର ଉଦାହରଣ ଯୋଗୁଁ ବର୍ତ୍ତମାନ ଭାରତୀୟ ରେଳରେ ୫୦ରୁ ଉର୍ଦ୍ଧ ମହିଳା ଡ୍ରାଇଭର କାର୍ଯ୍ୟ କରୁଛନ୍ତି । ସେ ସର୍ବଦା ଖୁବ ସାବଧାନତାର ସହ ଟ୍ରେନ ଚଳେଇଥାନ୍ତି ଓ ସମସ୍ତ ପ୍ରକାର ସୁରକ୍ଷ୍ୟା ପ୍ରତି ଧ୍ୟାନ ଦେଇ ଥାନ୍ତି । ତାଙ୍କ କରଜ୍ୟକାଳ ମଧ୍ୟରେ ସେ କେବେ ଦୁର୍ଘଟଣା ସହ ଜଡ଼ିତ ହେଇ ନାହାନ୍ତି । ସେ ସମସ୍ତ ପ୍ରକାର ଟ୍ରେନ ଚଳେଇଛନ୍ତି । ଏହା ସହ ସେ ମହିଳା ମାନଙ୍କ ବିରୁଦ୍ଧରେ ହାଉଥିବା ଯୌନ ଶୋଷଣ ନିରାକରଣ ପାଇଁ ମଧ୍ୟ ସ୍ୱର ଉତ୍ତୋଳନ କରିଛନ୍ତି । ୧୯୯୧ ମସିହାରେ ସେ  " ହମ କିସି ସେ କମ ନହିଁ "  ନାମକ ଏକ ସିରିୟାଲରେ ମଧ୍ୟ ଅଭିନୟ କରିଥିଲେ । ଜାତୀୟ ସ୍ତରରେ ଟିଭିରେ ତାଙ୍କର ସାକ୍ଷତକାର ଅନେକ ଥର ପ୍ରକାଶ ହୋଇଛି । ଆନ୍ତର୍ଜାତିକ ଟିଭିରେ ମଧ୍ୟ ସେ ନିଜର ଅନୁଭୂତି ବର୍ଣ୍ଣନା କରିଛନ୍ତି । . ବ୍ୟକ୍ତିଗତ ଜୀବନ ମହାରାଷ୍ଟ୍ର ସରକାରଙ୍କ ଅଧୀନରେ ପୋଲିସ ବିଭାଗରେ ଇନିସପେକ୍ଟର ଥିବା ଶଙ୍କର ଯାଦବଙ୍କୁ ସୁରେଖା 1990 ମସିହାରେ ବିବାହ କରିଥିଲେ । ତାଙ୍କର ଦୁଇଟି ପୁତ୍ର ବର୍ତ୍ତମାନ ଶିକ୍ଷାଲାଭ କରୁଛନ୍ତି ଓ ତାଙ୍କ ସ୍ୱାମୀ ତାଙ୍କୁ ତାଙ୍କର କାର୍ଯ୍ୟରେ ସର୍ବଦା ଉତ୍ଶାହ ପ୍ରଦାନ କରିଥାନ୍ତି ।
ଲାଇମ ରୋଗ ବା ଲାଇମ ବୋରେଲିଓସିସ ଏକ ପ୍ରକାର ସଂକ୍ରମକ ରୋଗ ଯାହା ବୋରେଲିଆ ଟାଇପର ଏକ ଜୀବାଣୁଦ୍ୱାରା ହୁଏ । ଏହି ସଂକ୍ରମଣର ମୂଖ୍ୟ ଲକ୍ଷଣ ହେଉଛି ବିସ୍ତାର ହେଉଥିବା ଏକ ଲାଲ କ୍ଷେତ୍ର ଯାହା ଏରିଦେମା ମାଇଗ୍ରାନସ ନାମରେ ପରିଚିତ; ଏକ ପ୍ରକାର ଟିଙ୍କ କାମୁଡ଼ିବାର ଏକ ସପ୍ତାହ ପରେ ଏହି କାମୁଡ଼ା ସ୍ଥାନରେ ଆରମ୍ଭ ହୁଏ । ଏହି ଲାଲ ଦାଗ ରାସ କଷ୍ଟପ୍ରଦ ନୁହେଁ ବା କୁଣ୍ଡେଇ ହୁଏ ନାହିଁ । ପ୍ରାୟ ୨୫ % ଲୋକଙ୍କର ଏହି ଦାଗ ମଧ୍ୟ ହୁଏନାହିଁ । ଅନ୍ୟ ପ୍ରାରମ୍ଭିକ ଲକ୍ଷଣ ମଧ୍ୟରେ ଜ୍ୱର, ମୁଣ୍ଡବଥା, ଥକ୍କାଣ ଦେଖାଯାଏ । ଅଣଚିକିତ୍ସିତ ହେଲେ ମୁହଁର ଗୋଟିଏ ପାଖ ଚଳତ ଶକ୍ତିହୀନ, ଗଣ୍ଠିକଷ୍ଟ, ଦୃଢ଼ ବେକ ସ‌ହିତ ସାଙ୍ଘାତିକ ମୁଣ୍ଡବଥା ଓ ଦୃତ ହୃଦଗତି ଆଦି ଲକ୍ଷଣ ଦେଖାଯାଏ । ମାସ ମାସ ଓ ବର୍ଷ ବର୍ଷ ପରେ ଗଣ୍ଟି ଯନ୍ତ୍ରଣା ଓ ଫୁଲା ବାରମ୍ବାର ଦେଖାଯାଏ । ବାହୁ ଓ ଗୋଡ଼ରେ ସାମୟିକ ଗତିଶୀଳ ଯନ୍ତ୍ରଣା ହୁଏ । ଉପ‌ଯୁକ୍ତ ଚିକିତ୍ସା ସତ୍ତ୍ୱେ ୧୦ରୁ ୨୦ % ରୋଗୀଙ୍କର ଗଣ୍ଠି ଯନ୍ତ୍ରଣା, ସ୍ମରଣ ଶକ୍ତି ହ୍ରାସ ଓ ଅଧିକାଂଶ ସମୟରେ ଥକ୍କା ଅନୁଭବ ହୁଏ । ଇକ୍ସୋଡେସ   ପ୍ରଜାତିର ଟିଙ୍କ   କାମୁଡ଼ିଲେ ମାନବକୁ ଏହି ରୋଗ ବ୍ୟାପେ । ଜୀବାଣୁ ବ୍ୟାପିବା ନିମନ୍ତେ ଟିଙ୍କ ଅନ୍ୟୁନ ୩୬ରୁ ୪୮ ଘଣ୍ଟା ଲାଖି ରହିବା ଆବଶ୍ୟକ । ଉତ୍ତର ଆମେରିକାରେ ବୋରେଲିଆ ବରଡରଫେରି ସେନ୍ସୁ ସ୍ଟିକ୍ଟୋ   ଜୀବାଣୁଦ୍ୱାରା; ୟୁରୋପ ଓ ଏସିଆରେ ବୋରେଲିଆ ଆଫଜେଲି ଓ ବୋରେଲିଆ ଗାରିନିନି   ଜୀବାଣୁଦ୍ୱାରା ଏହି ରୋଗ ହୁଏ । ମାନବ, ପଶୁ ବା ଖାଦ୍ୟ ମାଧ୍ୟମାରେ ଏହା ବ୍ୟାପେ ନାହିଁ । ଏହି ରୋଗର ଲକ୍ଷଣ, ଇତିହାସ, ଟିଙ୍କ ଲାଗିରହିବା ଇତିହାସ ସାହାଯ୍ୟରେ ରୋଗ ନିର୍ଣ୍ଣୟ କରି ଏହାର ଆଣ୍ଟିବଡି ରକ୍ତରେ ପାଇଲେ ରୋଗ ନିଧାର୍ଯ୍ୟ ହୁଏ । ପ୍ରାରମ୍ଭ କାଳରେ ରକ୍ତ ପରୀକ୍ଷାରେ ସଫଳତା ନ ମିଳି ପାରେ । ଟିଙ୍କ ପରୀକ୍ଷା ପ୍ରତ୍ୟେକ ଟିଙ୍କ ନିମନ୍ତେ ଦରକାର ହୁଏନି । ଏହାର ପ୍ରତିଷେଧ ନିମନ୍ତେ ଟିଙ୍କ କାମୁଡ଼ାରୁ ରକ୍ଷା ପାଇବା ନିମନ୍ତେ ଚେଷ୍ଟା କରିବା ଆବଶ୍ୟକ: ଲମ୍ବା ପ୍ୟାଣ୍ଟ ପିନ୍ଧିବା ଓ ଡିଇଇଟି   ବ୍ୟବ‌ହାର କରିବା । ପୋକନାଶକ ଔଷଧ ଦେଇ ଟିଙ୍କ ମାରିବା ଫଳପ୍ରଦ ହୁଏ । ଟ୍ୱିଜର   ବ୍ୟବ‌ହାର କରି ଟିଙ୍କ ନିର୍ମୁଳ କରିହେବ । ଟିଙ୍କ କାଢ଼ିବାବେଳେ ତାହା ଦେହରେ ରକ୍ତ ଭରିରହିଥିଲେ ଗୋଟିଏ ଡୋଜ ଡକ୍ସିସାଇକ୍ଲିନ ଦେଇ ସଂକ୍ରମଣ ପ୍ରତିରୋଧ କରିହୁଏ କିନ୍ତୁ ସଂକ୍ରମଣ କ୍ୱଚିତ ହେଉଥିବାରୁ ସାଧାରଣତଃ ଏହା ଦେବାକୁ ପରାମର୍ଶ ଦିଆଯାଏ ନାହିଁ । ସଂକ୍ରମଣ ଆରମ୍ଭ ହେଲେ ଆଣ୍ଟିବାୟୋଟିକ ଯେପରିକି ଡକ୍ସିସାଇକ୍ଲିନ, ଆମୋକ୍ସିସିଲିନ ଓ ସେଫୁରୋକ୍ସିମ ଭଳି ଆଣ୍ଟିବାୟୋଟିକ ଦିଆଯାଏ । ଦୁଇ ତିନି ସପ୍ତାହ ପର୍ଯ୍ୟନ୍ତ ଚିକିତ୍ସା କରାଯାଏ । କେତେକ ଲୋକଙ୍କର ଜ୍ୱର ଓ ମାଂସପେଶୀ ତ‌ଥା ଗଣ୍ଠିରେ ଯନ୍ତ୍ରଣା ହୁଏ ଯାହା ଦିନେ ଦୁଇ ଦିନ ରହେ । ଲଗାତାର ଲକ୍ଷଣ ରହିଲେ ଦୀର୍ଘସ୍ଥାୟୀ ଆଣ୍ଟିବାୟୋଟିକ ଦେଲେ ମଧ୍ୟ ଉପକାରୀ ସାବ୍ୟସ୍ତ ହୁଏ ନାହିଁ । ଉତ୍ତର ଗୋଲାର୍ଦ୍ଧରେ ଲାଇମ ରୋଗ ଟିଙ୍କଦ୍ୱାରା ସର୍ବାଧିକ ବ୍ୟାପେ । ଆମେରିକାରେ ହିସାବ ଅନୁସାରେ ବାର୍ଷିକ ୩୦୦,୦୦୦ ଲୋକ ଓ ୟୁରୋପରେ ୬୫,୦୦୦ ଲୋକଙ୍କୁ ଏହି ରୋଗ ହୁଏ । ଗ୍ରୀଷ୍ମ ଆରମ୍ଭରେ ଏହି ରୋଗ ସାଧାରଣତଃ ହୁଏ । ଏହି ରୋଗ ପ୍ରଥମେ ୧୯୭୫ ମସିହାରେ କନେକ୍ଟିକଟଠାରେ  ( , ) ଏକ ସ୍ୱତନ୍ତ୍ର ରୋଗ ରୂପେ ଚିହ୍ନଟ ହୋଇଥିଲା ଯାହା ଭୂଲକ୍ରମେ ଜୁଭେନାଇଲ ରିଉମାଟଏଡ ଆର୍ଥ୍ରାଇଟିସ ରୋଗ ଭାବରେ ନିର୍ଣ୍ଣୟ କରାଯାଉଥିଲେ  । ସନ ୧୯୮୧ରେ ଉଇଲି ବରଗରଫର   ପ୍ରଥମେ ଏହି ଜୀବାଣୁ ବିଷୟରେ ବର୍ଣ୍ଣନା କରିଥିଲେ । କ୍ରନିକ ବା ଦୀର୍ଘସ୍ଥାୟୀ ଲକ୍ଷଣ‌ଗୁଡ଼ିକ ଭଲରୂପରେ ବର୍ଣ୍ଣନା କରାଯାଇଛି ଯାହାକୁ ପୋଷ୍ଟ-ଟ୍ରିଟମେଣ୍ଟ ଲାଇମ ରୋଗ କୁହାଯାଉଥିଲା କିନ୍ତୁ ସମ୍ପ୍ରତି କ୍ରନିକ ଲାଇମ ରୋଗ କୁହାଯାଉଛି । କେତେକ ସ୍ୱାସ୍ଥ୍ୟପ୍ରବନ୍ଧକ ମତରେ ଏହା ସଂକ୍ରମଣ ଚାଲୁ ରହିବା ଯୋଗୁ ହେଉଛି କିନ୍ତୁ ଏହା ସତ୍ୟ ବୋଲି ବିଶ୍ୱାସ ହେଉନି । ଆଗରୁ ମିଳୁଥିବା ଲାଇମ ଟିକା ଆଉ ମିଳୁନି । ନୂଆ ଟିକା ନିମନ୍ତେ ଗବେଷଣା ଚାଲିଛି ।
‌ଡାଏନା ପେଣ୍ଟୀ‌  (ଜନ୍ମ: ୨ ନଭେମ୍ବର ୧୯୮୫) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ  । ସେ ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ମୁମ୍ବାଇରେ ଜନ୍ମ ହୋଇଥିବା ଡାଏନା ସେଣ୍ଟ ଜାଭିଅର କଲେଜ, ମୁମ୍ବାଇରୁ ତାଙ୍କ ଶିକ୍ଷା ଶେଷ କରିଥିଲେ । କଲେଜରେ ପଢ଼ିବା ବେଳେ ଡାଏନା ମଡେଲିଂରେ ଯୋଗଦେଇଥିଲେ । ପରେ ପରେ ସେ ୨୦୦୫ରେ ସମ୍ପୂର୍ଣ୍ଣରୂପେ ମଡେଲିଂରେ ଯୋଗଦେଇଥିଲେ ଏବଂ ଇଲାଇଟ୍ ମଡେଲ୍‌ସ୍ ଇଣ୍ଡିଆ ସଂସ୍ଥା ସ‌ହ ଏକ ଚୁକ୍ତି କରିଥିଲେ । ଏହପରେ ସେ କିଛି ରାମ୍ପରେ ଭାରତର ପ୍ରମୁଖ ଡିଜାନରଙ୍କ ପୋଷାକ ପିନ୍ଧି ଚାଲିବା ପରେ ନିଜକୁ ମଡେଲିଂରେ ପ୍ରତିଷ୍ଠିତ କରାଇପାରିଥିଲେ । ୨୦୧୨ରେ ଡାଏନା ‌କ‌କ୍‌ଟେଲ‌ କଥାଚିତ୍ର ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପାଇଁ ମନୋନୀତ କରାଯାଇଥିଲା । ପ୍ରଥମ ଚଳଚ୍ଚିତ୍ରର ଚାରିବର୍ଷ ପରେ ସେ ପୁଣିଥରେ ୨୦୧୬ରେ ‌ହାପି ଭାଗ୍ ଯାଏଗି‌ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ନୋକିଆ ଏବଂ ସେମ୍ମେର ବିଜ୍ଞାପନରେ ଅଭିନୟ କରୁଛନ୍ତି । ପ୍ରାରମ୍ଭିକ ଜୀବନ ଡାଏନା ୨ ନଭେମ୍ବର ୧୯୮୫ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ପାର୍ସୀ ଏବଂ ମାଆ ଜଣେ କୋଙ୍କଣୀ । ସେ ମୁମ୍ବାଇର ସେଣ୍ଟ ଆଗ୍ନେସ୍ ହାଇସ୍କୁଲରେ ତାଙ୍କ ବିଦ୍ୟାଳୟ ଶିକ୍ଷା ଶେଷ କରିବା ପରେ ସେଣ୍ଟ ଜାଭିଅର କଲେଜରୁ ଗଣଯୋଗାଯୋଗରେ ସ୍ନାତକ ହାସଲ କରିଥିଲେ । ମଡେଲିଂ ଜୀବନ ଡାଏନା କଲେଜରେ ପଢ଼ୁଥିବାବେଳେ ଇଲାଇଟ୍ ମଡେଲ ମ୍ୟାନେଜମେଣ୍ଟକୁ ତାଙ୍କର ଫଟୋ ପଠାଇଥିଲେ ଏବଂ ସେଠାରେ ତାଙ୍କୁ ମଡେଲ ଭାବରେ କାମ କରିବାରୁ ପ୍ରସ୍ତାବ ଦେଇଥିଲେ । ତେଣୁ ସେ କଲେଜରେ ପଢ଼ିବା ସ‌ହ ମଡେଲିଂ ପାଇଁ କିଛି ସମୟ ଦେଉଥିଲେ । ଏହାପରେ ୨୦୦୫ରେ ସେ ଇଲାଇଟ ମଡେଲ ଇଣ୍ଡିଆ ସ‌ହ ସମ୍ପୁର୍ଣ୍ଣରୂପେ ଯୋଡ଼ିହୋଇଥିଲେ ଏବଂ ଇଣ୍ଡୋ-ଇଟାଲିଆନ ଫେସନ ମେଳାରେ ସେ ତାଙ୍କର ମଡେଲିଂ ଜୀବନ ଆରମ୍ଭ କରିଥିଲେ । ଏହାପରେ ସେ ଅନେକ ଭାରତୀୟ ଡିଜାଇନର୍‌ଙ୍କ ପାଇଁ ମଡେଲିଂ କରିଥିଲେ । ୨୦୦୭ ସୁଦ୍ଧା ଭାରତୀୟ ଗଣମଧ୍ୟମର ବିଭିନ୍ନ ଖବରକାଜଗରେ ଏବଂ ପତ୍ରିକାରେ ତାଙ୍କ ଫଟୋ ବାହାରିଥିଲା । ଅନେକ ବଡ଼ ବଡ଼ ପତ୍ରିକାରେ ତାଙ୍କ ଫଟୋ ବାହାରିବା ସ‌ହ ମଡେଲିଂରେ ସେ ନିଜକୁ ସୁଦୃଢ଼ କରାଇପାରିଥିଲେ । ୨୦୦୭ରେ ଡାଏନାକୁ ଆନ୍ତର୍ଜାତୀୟ ସ୍ତରରେ ମଧ୍ୟ ମଡେଲିଂ କରିବା ପାଇଁ ସୁଯୋଗ ମିଳିଥିଲା । ଆନ୍ତର୍ଜାତୀୟସ୍ତରରେ ‌ମେବେଲ୍ଲିନେ‌, ‌ଗାର୍ନିୟର୍‌, ‌ଫୋର୍ଭର ୨୧‌ ଭଳି ଜିନିଷର ବିଜ୍ଞାପନରେ ଡାଏନା ଅଭିନୟ କରିଥିଲେ । ଡାଏନାଙ୍କୁ ଆନ୍ତର୍ଜାତୀୟ ସ୍ତରରେ ମଡେଲିଂର ସୁଯୋଗ ମିଳିବା ପରେ ଇଲାଇଟ୍ ମଡେଲ୍‌ସ୍ ଇଣ୍ଡିଆର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ସୁଷମା ପୁରି ତାଙ୍କୁ ପ୍ରଶଂସା କରିବା ସ‌ହ କ‌ହିଥିଲେ କି ଡାଏନାଙ୍କ ମୁଖ ଏବଂ ଗୁଣ ତାଙ୍କୁ ଆନ୍ତର୍ଜାତୀୟ ସ୍ତରରେ ସଫଳ କରାଇବ । ମଡେଲିଂ ସ‌ମୟରେ ଡାଏନାଙ୍କୁ ଚଳଚ୍ଚିତ୍ରରରେ ଅଭିନୟର ସୁଯୋଗ ମିଳିଥିଲା । ମାତ୍ର ସେ ମଡେଲିଂରେ ଅଧିକ ଧ୍ୟାନ ଦେଇଥିଲ ଏବଂ ଚଲଚ୍ଚିତ୍ରରେ ଅଭିନୟରୁ ଦୂରେଇ ର‌ହିଥିଲେ । ୨୦୦୮ରୁ ୨୦୧୧ ମଧ୍ୟରେ ଡାଏନା ଅନେକ ଆନ୍ତର୍ଜାତୀୟ ସ୍ତରର କାର୍ଯ୍ୟକ୍ରମରେ ଯୋଗଦେଇଥିଲେ । ପ୍ୟାରିସ୍ ଫ୍ୟାସନ୍ ଉଇକ୍ ଏବଂ ନିଉ ୟର୍କ ଫ୍ୟାସନ ଉଇକ୍‌ ଭଳି ବଡ଼ ବଡ଼ କାର୍ଯ୍ୟକ୍ରମରେ ସେ ଭାଗନେଇଥିଲେ । ଅଭିନୟ ଜୀବନ ଡାଏନା ତାଙ୍କର ପ୍ରଥମ ଅଭିନୟ ହିନ୍ଦୀ କଥାଚିତ୍ର ରକ୍‌‌ଷ୍ଟାର ଜରିଆରେ ଆରମ୍ଭ କରିବାର ଥିଲା, ମାତ୍ର ଏହି କଥାଚିତ୍ର ପାଇଁ ଡାଏନା ମନା କରିଥିଲେ, ତେଣୁ ରଣବୀରଙ୍କ ସାଙ୍ଗରେ ନର୍ଗିସ୍ ଫକ୍‌ରେଙ୍କୁ ନିଆଯାଇଥିଲା । ପରେ ସେ ୨୦୧୨ରେ ହିନ୍ଦୀ କଥାଚିତ୍ର ‌କ‌କ୍‌ଟେଲ୍‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଡାଏନାଙ୍କ ସ‌ହ ସୈଫ ଅଲ୍ଲୀ ଖାନ ଏବଂ ଦୀପିକା ପାଦୁକୋନ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଡାଏନାଙ୍କ ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ଭୂମିକା ପାଇଁ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା । ଚାରିବର୍ଷ ପରେ ଡାଏନା ତାଙ୍କର ୨ୟ କଥାଚିତ୍ରରେ ଅଭିନୟ କରିଥିଲେ । ୨୦୧୬ରେ ସେ ‌ହାପି ଭାଗ୍ ଯାଏଗି‌ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ମିଶ୍ରିତ ମନ୍ତବ୍ୟ ପାଇଥିଲା । ୨୦୧୭ରେ ଡାଏନାଙ୍କର ଦୁଇଟି କଥାଚିତ୍ର ମୁକ୍ତିଲାଭ କରିବାର ଅଛି । ନିଖିଳ ଆଡଭାନୀଙ୍କର ଚଳଚ୍ଚିତ୍ର ‌ଲକ୍ଷ୍ନୋ ସେଣ୍ଟ୍ରାଲ‌ରେ ଫରହାନ ଅଖତାରଙ୍କ ସ‌ହ ସେ ଅଭିନୟ କରୁଛନ୍ତି । ହାପି ଭାଗ୍ ଯାଏଗିର ଆଗାମୀ ଭାଗରେ ଡାଏନା ଅବିନୟ କରିବେ ବୋଲି ନିଶ୍ଚିତ କରିଛନ୍ତି ।
ସଳପ  (ଓଡ଼ିଆରେ ସଲପ ବା ସଡ଼ପ ଓ ବଣ୍ଡା ଭାଷାରେ ସାପୁଂ ନାମରେ ଜଣା) ସଳପ ଗଛରୁ ତିଆରି ଏକ ପ୍ରକାର ଦେଶୀ ମଦ  । ଏହା ଓଡ଼ିଶାର କୋରାପୁଟ ଓ ମାଲକାନଗିରି ଜିଲ୍ଲାରେ ବସବାସ କରୁଥିବା ବଣ୍ଡା ଓ ଗଦବା ଆଦି ସମ୍ପ୍ରଦାୟଙ୍କଦ୍ୱାରା ମୁଖ୍ୟତଃ ତିଆରି ଓ ନିୟମିତ ଭାବେ ପାନ କରାଯାଏ । ସଳପ ଗଛର ଉପର ଡାଳକୁ ମୋଡ଼ି ସେଥିରେ କଳସୀ ଲଗାଇ ତାଡ଼ି ସଂଗ୍ରହ କଲାପରେ ସେହି ତାଡ଼ିରୁ କିଣ୍ୱନ ପଦ୍ଧତିରେ ସଳପ ତିଆରି କରାଯାଏ । ଏଥିରେ ୫-୬% ସୁରାସାର ରହିଥାଏ । ତେଣୁ ଏହା ପାନ କରି ଖୁବ ଅଧିକ ନିଶା ହେବାର ସମ୍ଭାବନା ନଥାଏ । ତେବେ ସଳପ ନିଶାରେ ସଳପ ଗଛ ଉପରେ ନିଜର ମାଲିକାନା ଜାହିର କରିବା ପାଇଁ ଘର-ଘର ଭିତରେ ଓ ଘରଲୋକଙ୍କ ଭିତରେ ମରଣାନ୍ତକ କଳିର ଦୃଷ୍ଟାନ୍ତ ମଧ୍ୟ ରହିଛି ।
ସ୍କୁଲ ମାଷ୍ଟର, ୧୯୮୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଗୋବିନ୍ଦ ତେଜ ।
ଗିନି ପିଗ ବା ଗୃହପାଳିତ ଗିନି ପିଗ ବା କାଭି ବା ଗୃହପାଳିତ କାଭି ଏକ ଜାତୀୟ କୃନ୍ତକ ବା କର୍ତ୍ତଦନ୍ତୀ ମୂଷା ଜାତୀୟ ଜୀବ, ଫ୍ୟାମିଲି କ୍ୟାଭିଡିଆ  ( : ) ଓ ଜେନସ କ୍ୟାଭିଆ    । ତାଙ୍କର ନାମ ଗିନି ପିଗ ହୋଇଥିଲେ ମଧ୍ୟ ସେମାନଙ୍କରେ ଗିନି   ଦେଶ ବା ପିଗ   ଜନ୍ତୁମାନଙ୍କ ସ‌ହିତ କୌଣସି ସମ୍ପର୍କ ନଥାଏ । ସେମାନେ ପ୍ରଥମେ ଦକ୍ଷିଣ ଆମେରିକାର ଆଣ୍ଡେସରେ   ଥିଲେ ଓ ବାୟୋକେମିଷ୍ଟ୍ରି   ଓ ହାଇବ୍ରିଡ   ଅନୁଶୀଳନରୁ ଜଣାଯାଏ ଯେ ସେମାନେ କାଭି ଜାତିର ମୋଣ୍ଟାନାର ସମ୍ପର୍କୀୟ ଗିନି ପିଗର  ( . ) ବଂଶଧର, ତେଣୁ ଆରମ୍ଭରେ ସେମାନେ ପ୍ରାକୃତିକ ବଣୁଆ ନଥିଲେ  । ସେମାନେ ପ୍ରଥମରୁ ଖାଦ୍ୟ ନିମନ୍ତେ ଗୃହପାଳିତ କରାଯାଉଥିଲା । ଶୋଡ଼ଷ ଶତାବ୍ଦୀରେ ୟୁରୋପର ବେପାରୀମାନେ ଏହାକୁ ପଶ୍ଚିମ ଦେଶମାନଙ୍କୁ ପ୍ରଥମେ ଆଣିବା ବେଳଠାରୁ ଏହ ପକେଟ ପେଟ   ନାମରେ ଜନପ୍ରିୟ ହୋଇଆସୁଛି । ସେମାନଙ୍କର ନରମ ପ୍ରକୃତି, ଧରିବା ଓ ଖୁଏଇବା ସମୟରେ ବନ୍ଧୁତାପୂର୍ଣ୍ଣ ବ୍ୟବ‌ହାର ଓ ସ‌ହଜସାଧ୍ୟ ଯତ୍ନ ନେଇହେବା ଯୋଗୁ ଏହା ଜନପ୍ରିୟ ହୋଇଛି । ପଶୁ ପ୍ରଜନନ‌କାରୀମାନେ   ସାରା ପୃଥିବୀରେ ପ୍ରତିଯୋଗିତା କରି ଏମାନଙ୍କର କୋଟ   ରଙ୍ଗ ବଦଳେଇ ପାରୁଛନ୍ତି । ଆଣ୍ଡେସର ଅନେକ ମୂଳ ନିବାସୀଙ୍କ   ନିମନ୍ତେ ଗିନି ପିଗ ଏକ ଲୋକ ସଂସ୍କୃତିର   ଭୂମିକା ନିର୍ବାହ କରେ । ଏମାନେ ମଧ୍ୟ ଖାଦ୍ୟ ଉତ୍ସ, ପରମ୍ପରାଗର ଔଷଧ ଓ ଗୋଷ୍ଠୀର ଧାର୍ମିକ ଉତ୍ସବରେ ବ୍ୟବ‌ହୃତ ହୁଅନ୍ତି । ଏଗୁଡ଼ିକ ମାଂସ ଖାଇବା ନିମନ୍ତେ ମଧ୍ୟ ରଖାଯାଏ । ଆଣ୍ଡେସ ପର୍ବତମାଳାରେ ଏହା ଏକ ପ୍ରଧାନ ଜନପ୍ରିୟ ଖାଦ୍ୟ ଯେଉଁଠି ଏହାକୁ କୁଇ   କୁହାଯାଏ । ସନ ୧୯୬୦ରୁ ଆଧୁନିକ ପ୍ରଜନନ ପ୍ରକ୍ରିୟାରେ ବଡ଼ ଆକାରର ଗିନି ପିଗ ପ୍ରଜନନ କରାଯାଇପାରୁଛି ଯାହା ଦକ୍ଷିଣ ଆମେରିକା ବାହାରେ ଖାଦ୍ୟ ନିମନ୍ତେ ବ୍ୟବ‌ହାର କରିବାକୁ ଉତ୍ସାହିତ କରାଯାଉଛି । ସପ୍ତଦଶ ଶତାବ୍ଦୀରୁ ଆରମ୍ଭ କରି ଗୃହପାଳିତ ଗିନି ପିଗମାନଙ୍କୁ ବିଭିନ୍ନ ପ୍ରକାର ପଶୁମାନଙ୍କର ପରୀକ୍ଷା   ନିମନ୍ତେ ପରୀକ୍ଷାଗାରରେ ବ୍ୟବ‌ହାର କରାଯାଉଛି । ଏହି ପଶୁମାନଙ୍କୁ ବ‌ହୁତ ପରିମାଣରେ ପରୀକ୍ଷା ନିମନ୍ତେ ବ୍ୟବ‌ହୃତ ହେବାରୁ ଊନବିଂଶ ଓ ବିଂଶ ଶତାବ୍ଦୀରେ ଏହାକୁ ଏକ ମଡେଲ ଭାବରେ ଗ୍ରହଣ କରାଗଲା ଓ କୌଣସି ମାନବ ଗବେଷଣାରେ ମଧ୍ୟ ଗିନି ପିଗ ନାମକରଣ କରାଗଲା । ସେହି ସମୟରୁ ଆରମ୍ଭ କରି ମୂଷା, ବାଦୁଡ଼ି ଆଦି ଜୀବଙ୍କ ପ୍ରତିବଦଳରେ ଏମାନଙ୍କୁ ବ୍ୟବ‌ହାର କରାଗଲା । ବିଭିନ୍ନ ଡାକ୍ତରୀ ରୋଗମାନଙ୍କରେ ଯେପରିକି ମଧୁମେହ ଟାଇପ ୧, ଯକ୍ଷ୍ମା, ସ୍କର୍ଭି  (ଗିନି ପିଗଙ୍କର ଭିଟାମିନ ଗ ଅଭାବ ହୁଏ) ଓ ପ୍ରିଏକ୍ଲାମ୍ପସିଆର  (ଗର୍ଭାବସ୍ଥାର ଏକ ଜଟିଳତା ରୋଗ) ଔଷଧ ଗବେଷଣାରେ ଏମାନଙ୍କୁ ବ୍ୟବ‌ହାର କରାଯାଉଛି  ।
ଦି ଇଣ୍ଡିଆନ ଏକ୍ସପ୍ରେସ ଇଂରାଜୀ ଭାଷାରେ ପ୍ରକାଶିତ ହେଉଥିବା ଏକ ଭାରତୀୟ ଦୈନିକ ଖବରକାଗଜ, ଯାହାକି ୧୯୩୨ ମସିହାରେ ପ୍ରତିଷ୍ଠା କରାଯାଇଥିଲା । ଏହା ଏବେ ଇଣ୍ଡିଆନ୍ ଏକ୍ସପ୍ରେସ୍ ଗ୍ରୁପ‌ଦ୍ୱାରା ମୁମ୍ବାଇରୁ ପ୍ରକାଶିତ ହେଉଛି । ୧୯୯୧ ମସିହାରେ ଏହାର ସଂସ୍ଥାପକ ରାମନଥ ଗୋଏଙ୍କାଙ୍କ ମୃତ୍ୟୁ ପରେ ଇଣ୍ଡିଆନ୍ ଏକ୍ସପ୍ରେସ୍ ଗ୍ରୁପ୍ ଦୁଇଭାଗରେ ବିଭକ୍ତ ହୋଇଯାଇଥିଲା ଏବଂ ୧୯୯୯ ମସିହାରୁ ଉତ୍ତର ଭାରତର ସଂସ୍କରଣ ଦି ଇଣ୍ଡିଆନ୍ ଏକ୍ସପ୍ରେସ ଭାବରେ ରହିଲା ଏବଂ ଦକ୍ଷିଣ ଭାରତରେ ପ୍ରକାଶିତ ହେଉଥିବା ସଂସ୍କରଣ ଦି ନ୍ୟୁ ଇଣ୍ଡିଆନ୍ ଏକ୍ସପ୍ରେସ୍ ଭାରେ ନାମିତ କରାଯାଇଥିଲା । ଇତିହାସ ୧୯୩୨ ମସିହାରେ ଚେନ୍ନାଇରେ ଆୟୁର୍ବେଦିକ ଡାକ୍ତର ପି. ଭରଦରଜୁଲୁ ନାଇଡ଼ୁଙ୍କଦ୍ୱାରା ଇଣ୍ଡିଆନ୍ ଏକ୍ସପ୍ରେସ ଆରମ୍ଭ ହୋଇଥିଲା, ଯାହା ତାଙ୍କ ତାମିଲ ନାଡୁ ପ୍ରେସଦ୍ୱାରା ପ୍ରକାଶିତ ହୋଇଥିଲା । ଆର୍ଥିକ ଅସୁବିଧାର ସମ୍ମୁଖୀନ ହୋଇ ସେ ଖବରକାଗଜକୁ ଜାତୀୟ ଖବର ଏଜେନ୍ସି ଦି ଫ୍ରି ପ୍ରେସ ଜର୍ଣ୍ଣାଲର ପ୍ରତିଷ୍ଠାତା ଏସ୍. ସଦାନନ୍ଦଙ୍କୁ ବିକ୍ରି କରି ଦେଇଥିଲେ । ୧୯୩୩ ମସିହାରେ, ଇଣ୍ଡିଆନ୍ ଏକ୍ସପ୍ରେସ୍ ମଦୁରାଇରେ ଏହାର ଦ୍ୱିତୀୟ କାର୍ଯ୍ୟାଳୟ ଖୋଲିଥିଲା, ଯେଉଁଠାରୁ ଦିନମଣି ନାମକ ଅନ୍ୟ ଏକ ତାମିଲ ଖବରକାଗଜ ପ୍ରକାଶ ପାଇବା ଆରମ୍ଭ ହୋଇଥିଲା । ସଦାନନ୍ଦ ଉଭୟ ଇଂରାଜୀ ଏବଂ ତାମିଲ ସଂସ୍କରଣ ପାଇଁ ଅନେକ କିଛି ପରିବର୍ତ୍ତନ କରିଥିଲେ ଏବଂ ଖବରକାଗଜର ମୂଲ୍ୟ ହ୍ରାସ କରିଥିଲେ, କିନ୍ତୁ ଆର୍ଥିକ ଅସୁବିଧାର ସମ୍ମୁଖୀନ ହୋଇ ସେ ନିଜ ଅଂଶର ଏକ ଭାଗ ରାମନାଥ ଗୋଏଙ୍କାକୁ ବିକ୍ରି କରି ଋଣ ପରିଶୋଧ କରିଥିଲେ । ୧୯୩୫ ମସିହାରେ, ଯେତେବେଳେ ଫ୍ରି ପ୍ରେସ୍ ଜର୍ଣ୍ଣାଲ୍ ଶେଷରେ ଭୁଶୁଡ଼ି ପଡ଼ିଲା ଏବଂ ଗୋଏଙ୍କାଙ୍କ ସହ ଦୀର୍ଘ ଦିନର ଯୁଦ୍ଧ ପରେ ସଦାନନ୍ଦ ଇଣ୍ଡିଆନ୍ ଏକ୍ସପ୍ରେସର ମାଲିକାନା ହରାଇଲେ । ଏହାପରେ ୧୯୩୯ ମସିହାରେ ଗୋଏଙ୍କା ତେଲୁଗୁ ଭାଷାରେ ପ୍ରକାଶିତ ହେଉଥିବା ଏକ ଦୈନିକ ଖବରକାଗଜ ଆନ୍ଧ୍ର ପ୍ରଭା କିଣିଥିଲେ । ଆଧାର ବାହାର ଲିଙ୍କ୍ ଇଣ୍ଡିଆନ୍ ଏକ୍ସପ୍ରେସ୍ ୱେବସାଇଟ୍
ଆରତୀ, ୧୯୮୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଜେ. ଏଚ୍. ସତ୍ତାର ଏଇ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
କ୍ରିପ୍‌ଟନ  ଗ୍ରୀକ: [ କ୍ରିପ୍‌ଟସ୍] : { }:  ରୁ ଅସିଛି,ମାନେ  "ଲୁଚି ରହିଥିବା ଜିନିଷ"  ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୩୬ ।
କମ୍ପଲା ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୬୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ରାଜେନ୍ଦ୍ର କୁମାରୀ ବାଜପାୟୀ  (୮ ଫେବୃଆରୀ ୧୯୯୫ରୁ ୨୨ ଏପ୍ରିଲ, ୧୯୯୯ ) ଭାରତୀୟ କଂଗ୍ରେସ ଦଳର ଜଣେ ନେତ୍ରୀ ତଥା ପୂର୍ବତନ କେନ୍ଦ୍ରମନ୍ତ୍ରୀ ଓ ରାଜ୍ୟପାଳ ଥିଲେ  । ସେ କେନ୍ଦ୍ର ଶାସିତ ଆଞ୍ଚଳ ପଣ୍ଡିଚେରିର ଲେଫ୍ଟନାଣ୍ଟ ଗଭର୍ଣ୍ଣର ଥିଲେ । ବ୍ୟକ୍ତିଗତ ଜୀବନୀ ତାଙ୍କର ଜନ୍ମ ବିହାର ରାଜ୍ୟର ଭାଗଲପୁର ଜିଲ୍ଲାରେ ହେଇଥିଲା । ତାଙ୍କ ପିତା ପଣ୍ଡିତ ଏସ . କେ . ମିଶ୍ର ତଥା ପିତାମହ ରବିଶଙ୍କର ଶୁକ୍ଲା ଥିଲେ । ଶ୍ୟାମା ଚରଣ ଶୁକ୍ଲା ତାଙ୍କର ମାମୁ ଥିଲେ । ସେ ଆଲ୍ଲାହାବାଦ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ତଥା . ଡିଗ୍ରୀ ପାଇଥିଲେ । ସେ ୧୯୪୭ ମସିହାରେ ଡି . ଏନ ବାଜପାୟୀଙ୍କୁ ବିବାହ କରିଥିଲେ । ସେ ଦୁଇଜଣ ୧୯୪୨ ମସିହାରେ ହେଇଥିବା ଭାରତ ଛାଡ଼ ଆନ୍ଦୋଳନରେ ଭାଗନେଇଥିଲେ । ତାଙ୍କର ଜଣେ ପୁତ୍ର ଓ ଜଣେ କନ୍ୟା ଅଛନ୍ତି । . କାର୍ଯ୍ୟ କାଳ ସେ ୧୯୬୨ ମସିହାରୁ ୧୯୭୭ ମସିହା ଯାଏ ଉତ୍ତର ପ୍ରଦେଶ ବିଧାନ ସଭାର ସଦସ୍ୟ ରହିଥିଲେ ।ଏହା ସହ ସେ ଉତ୍ତର ପ୍ରଦେଶ କଂଗ୍ରେସ କମିଟିର ମୁଖ୍ୟ ମଧ୍ୟ ରହିଥିଲେ । ସେ ଇନ୍ଦିରା ଗାନ୍ଧୀଙ୍କ ସହ ଘନିଷ୍ଠ ଥିଲେ । ୧୯୭୦ ମସିହାରୁ ୧୯୭୭ ମସିହା ଯାଏ ସେ ଉତ୍ତର ପ୍ରଦେଶର ବିଭିନ୍ନ ବିଭାଗରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । . ଏହା ପରେ ସେ କ୍ରମାଗତ 3 ଥର ଲୋକ ସଭାକୁ ନିର୍ବାଚିତ ହେଇ ସମାଜ ମଙ୍ଗଳ ବିଭାଗ ଓ ଅନ୍ୟ ବିଭାଗର ମିନିଷ୍ଟର ଅଫ ଷ୍ଟେଟ ହେଇଥିଲେ । ତାଙ୍କୁ ୧୯୯୫ ମସିହାରେ କେନ୍ଦ୍ର ଶାସିତ ଆଞ୍ଚଳ ପଣ୍ଡିଚେରିର ଲେଫ୍ଟନାଣ୍ଟ ଗଭର୍ଣ୍ଣର ନିଯୁକ୍ତ କରାଯାଇଥିଲା । ୧୭ ଜୁଲାଇ ୧୯୯୯ରେ ତାଙ୍କର ନିଧନ ହେଇଥିଲା । ତାଙ୍କ ପୁତ୍ର ଅଶୋକ ସେହି ସମୟରେ ଉତ୍ତର ପ୍ରଦେଶ କଂଗ୍ରେସ ଦଳର ମୁଖ୍ୟ ଥିଲେ ।
ବ୍ରଜ କିଶୋର ତ୍ରିପାଠୀ  (ଜନ୍ମ: ୨୫ ସେପ୍ଟେମ୍ବର ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର ଏବଂ ଲୋକ ସଭାର ସାଂସଦ ଭାବରେ ଚାରିଥର କାର୍ଯ୍ୟ କରିଛନ୍ତି । ୧୯୭୭, ୧୯୮୫ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁରୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୯ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୧, ୧୯୯୮, ୧୯୯୯ ଓ ୨୦୦୪ ଭାରତୀୟ ସାଧାରଣ ନିର୍ବାଚନରେ ସେ ପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୨ଶ, ୧୩ଶ ଓ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବ୍ରଜ କିଶୋର ତ୍ରିପାଠୀ ୧୯୪୭ ମସିହାର ସେପ୍ଟେମ୍ବର ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଲୁଙ୍କେଶ୍ୱର ତ୍ରିପାଠୀ ଓ ପତ୍ନୀଙ୍କ ନାମ ହେମଲତା ଦେବୀ । ରାଜନୈତିକ ଜୀବନ ବ୍ରଜ କିଶୋର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ପାର୍ଟି ଓ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ତିନିଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଚାରିଥର କାର୍ଯ୍ୟ କରିଛନ୍ତି ।
କିରଣ ମଜୁମ୍‌ଦାର ସାହ (ଜନ୍ମ ୨୩ ମାର୍ଚ୍ଚ ୧୯୫୩) ଜଣେ ଭାରତୀୟ ବ୍ୟବସାୟୀ ଅଟନ୍ତି । ଜୀବନ ଓ ଶିକ୍ଷା କିରଣ ବେଙ୍ଗାଲୁରୁର ଗୁଜରାଟୀ ପରିବାରରେ ଜନ୍ମ ଗ୍ରହଣ କରିଥିଲେ। ବେଙ୍ଗାଲୁରୁର ବିଶୋପ୍ କଟନ୍ ହାଇ ସ୍କୁଲରେ ସେ ଶିକ୍ଷା ଲାଭ କରି ୧୯୬୮ ମସିହାରେ ସେଠାରୁ ପାସ୍ ହୋଇଥିଲେ। ଏହାପରେ ସେ ବେଙ୍ଗାଲୁରୁ ବିଶ୍ୱବିଦ୍ୟାଳୟ ଅଧୀନସ୍ଥ ମାଉଣ୍ଟ କାର୍ମେଲ୍ ମହିଳା ମହାବିଦ୍ୟାଳୟରେ ଶିକ୍ଷା ଲାଭ କଲେ। ୧୯୭୩ ମସିହାରେ ସେ ବେଙ୍ଗାଲୁରୁ ବିଶ୍ୱବିଦ୍ୟାଳୟରୁ ଜୀବ ବିଜ୍ଞାନ ବିଷୟରେ ଅଧ୍ୟୟନ କରି ବ୍ୟାଚ୍‌ଲର୍ ଡିଗ୍ରୀ ହାସଲ କରିଥିଲେ। ଜୀବିକା କିରଣ ମଜୁମଦାର ସାହ ଜଣେ ଭାରତୀୟ ମହିଳା ବ୍ୟବସାୟୀ, ଯିଏକି ଟେକ୍ନୋକ୍ରିଟ୍,ଉନ୍ୱେଷକ ଓ ବାୟୋକଁନ୍‌ର ସଂସ୍ଥାପକ ଥିଲେ। ଯିଏକି ଭାରତର ବେଙ୍ଗାଲୁରୁର ଅଗ୍ରଣୀ ସଂସ୍ଥା ଅଟେ। ସେ ବାୟୋକଁନ୍ ଲିମିଟେଡ୍‌ର ଅଧ୍ୟକ୍ଷ ଓ ପ୍ରବନ୍ଧ ନିର୍ଦ୍ଦେଶକ ତଥା ସିଞ୍ଜିନ ଇନ୍ଟର୍‌ନ୍ୟାସ୍‌ନାଲ୍‌ ଲିମିଟେଡ୍ ଓ କ୍ଲିଞ୍ଜିନ ଇନ୍ଟର୍‌ନ୍ୟାସ୍‌ନାଲ୍‌ ଲିମିଟେଡ୍‌ର ଅଧ୍ୟକ୍ଷ ଅଟନ୍ତି।
ସୁବ୍ରମଣିଆନ ସ୍ୱାମୀ  (ଜନ୍ମ: ୧୫ ସେପ୍ଟେମ୍ବର ୧୯୩୯) ଜଣେ ଭାରତୀୟ ଜନନେତା ଓ ଅର୍ଥନୀତିଜ୍ଞ  । ସେ ଜନତା ଦଳର ସମ୍ପାଦକ ଥିଲେ । ଜଣେ ହିନ୍ଦୁତ୍ୱର ପ୍ରଚାରକ ଭାବେ ସେ ତାଙ୍କ ଦଳକୁ ୧୧ ଅଗଷ୍ଟ ୨୦୧୩ ତାଙ୍କ ଦଳକୁ ଭାରତୀୟ ଜନତା ପାର୍ଟି ସହ ମିଶାଇ ଦେଇଥିଲେ । ସୁବ୍ରମଣିଆନ ଆଗରୁ ଭାରତୀୟ ଯୋଜନା ଆୟୋଗର ସଭ୍ୟ ଓ ଜଣେ କ୍ୟାବିନେଟ ମନ୍ତ୍ରୀ ଭାବେ କାମ କରିଛନ୍ତି । ସେ ଚୀନ, ପାକିସ୍ଥାନ ଏବଂ ଇସ୍ରାଏଲ ଆଦି ଦେଶ ସହ ଭାରତର ବୈଦେଶିକ ସମ୍ପର୍କ ବାବଦରେ ରଚନା ମଧ୍ୟ କରିଛନ୍ତି । ବହି, ଗବେଷଣା ନିବନ୍ଧ ଓ ଜର୍ଣ୍ଣାଲ ରଚନା ତଳ ତାଲିକାରେ ସୁବ୍ରମଣିଆନ ସ୍ୱାମୀଙ୍କ ଲିଖିତ ନାନାଦି ବହି, ଗବେଷଣା ନିବନ୍ଧ ଓ ଜର୍ଣ୍ଣାଲ ରଚନା ରଖାଯାଇଛି । ବହି , 1952 70 ( : ; 978-0-226-78315-4) ;:  ( ; 978-0-389-04202-0) :   : ; 978-81-85674-21-6   '   : ; 978-81-220-0585-1   ' :  ( : ; 978-81-220-0594-3) :   : ; 978-81-220-0591-2   '   : ; 978-81-220-0606-3   ( : ; 978-81-220-0718-3) :  ( : - ; 978-81-203-0785-8) :  '  ( : ; 978-81-241-1260-1) 22  '   :    ( : ; 978-81-241-1207-6) :  ( : ; 978-81-241-1418-6) :  '  ( : ; 978-81-241-1344-8) : , &  ( : ; 978-81-241-1486-5) 2  ( : ; 978-81-241-1638-8) :  ( : ; 978-81-7094-798-1) ପ୍ରସଙ୍ଗ, ଗବେଷଣା ନିବନ୍ଧ ଓ ଜର୍ଣ୍ଣାଲ ରଚନା ପ୍ରସଙ୍ଗ ?
ସିଲଟୁକ୍ସିମାବ  (ଇଂରାଜୀ ଭାଷାରେ ), ସିଲଭାଣ୍ଟ ଏହାର ବେପାର ନାମ, ହେଉଛି ଏକ ଔଷଧ ଯାହା ମଲ୍ଟିସେଣ୍ଟ୍ରିକ୍ କାସଲମାନ୍ ରୋଗର   ଚିକିତ୍ସା ପାଇଁ ବ୍ୟବହୃତ ହୁଏ ଯେଉଁମାନଙ୍କ ପାଖରେ ଏଚ୍.ଆଇ.ଭି କିମ୍ବା ମାନବ ହର୍ପେସଭୂତାଣୁ-୮  ( -8) ନାହିଁ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ଗଲୁ, ଓଜନ ବୃଦ୍ଧି, ଫୁଲା, କମ୍ ପ୍ଲାଲେଟ୍ ଏବଂ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ଏବଂ ଜଠରାନ୍ତ୍ର ଛିଦ୍ର ଅନ୍ତର୍ଭୁକ୍ତ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲୁକିନ୍ ୬  ( -6) ସହିତ ଅନୁବନ୍ଧିତ ହୋଇ ତାହାର କାର୍ଯ୍ୟକଳାପକୁ ଅବରୋଧ କରିଥାଏ  । ୨୦୧୪ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସିଲଟୁକ୍ସିମାବ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ପ୍ରତି ୪୦୦ ମିଗ୍ରା ଭାଏଲ ପାଇଁ ୧୭୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୨୦୦ ଡଲାର ଅଟେ ।
ଚନ୍ଦ୍ରଶେଖର ଆଜାଦ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ । ସେ ହିନ୍ଦୁସ୍ଥାନ ରେପବଲିକାନ ଆସୋସିଏସନର ପ୍ରତିଷ୍ଠାତାମାନଙ୍କ ମୃତ୍ୟୁ ପରେ ହିନ୍ଦୁସ୍ଥାନ ସୋସିଆଲିଷ୍ଟ ରେପବଲିକାନ ଆର୍ମି ଗଠନ କରିଥିଲେ । ଜୀବନୀ ପ୍ରାଥମିକ ଜୀବନ ଏବଂ ବୃତ୍ତି ଚନ୍ଦ୍ରଶେଖର ଆଜାଦ ୧୯୦୬ ମସିହା ଜୁଲାଇ ୨୩ ତାରିଖରେ ମଧ୍ୟପ୍ରଦେଶର ଅଲିରାଜପୁରସ୍ଥିତ ଭର୍ବା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପୂର୍ବଜମାନେ କାନପୁର ନିକଟସ୍ଥ ଭନ୍ନାଉ ଜିଲ୍ଲାରେ ବସବାସ କରୁଥିଲେ । ତାଙ୍କ ମାତା ଜଗରାଣୀ ଦେବୀ ତିୱାରୀ ପିତା ଶିବରାମ ତିୱାରୀଙ୍କ ତୃତୀୟ ସ୍ତ୍ରୀ ଥିଲେ । ଚନ୍ଦ୍ରଶେଖରଙ୍କ ବଡ଼ଭାଇ ଶୁଖଦେବ ତିୱାରୀଙ୍କ ଜନ୍ମ ପରେ ତାଙ୍କ ପରିବାର ଅଲିରାଜପୁରକୁ ଚାଲିଆସିଥିଲେ । ଚନ୍ଦ୍ରଶେଖର ଆଜାଦଙ୍କ ମାଆ ଚାହୁଁଥିଲେ ଯେ ସେ ଜଣେ ସଂସ୍କୃତ ବିଦ୍ୱାନ ପଢ଼ନ୍ତୁ, ତେଣୁ ପିତା ତାଙ୍କୁ ବାରାଣସୀର କାଶୀ ବିଦ୍ୟାପୀଠକୁ ପଠାଇଦେଲେ । ୧୯୨୧ମସିହାରେ ଯେତେବେଳେ ମହାତ୍ମାଗାନ୍ଧୀ ଅସହଯୋଗ ଆନ୍ଦୋଳନର ସୂତ୍ରପାତ କଲେ, ୧୫ ବର୍ଷୀୟ ଚନ୍ଦ୍ରଶେଖର ସେଥିରେ ଯୋଗ ଦେଇଥିଲେ । ଯେତେବେଳେ ତାଙ୍କୁ ମାଜିଷ୍ଟ୍ରେଟଙ୍କ ସମ୍ମୁଖକୁ ନିଆଗଲା, ସେ ନିଜ ନାମ ଆଜାଦ, ପିତାଙ୍କ ନାମ ସ୍ୱତନ୍ତ୍ରତା ଏବଂ ନିଜ ଘର ଜେଲ ବୋଲି ଉତ୍ତର ଦେଲେ । ସେବେଠାରୁ ସେ ଚନ୍ଦ୍ରଶେଖର ଆଜାଦ ନାମେ ଜଣା । କ୍ରାନ୍ତିକାରୀ ଜୀବନ ଆରମ୍ଭ କରିଥିବା ଅସହଯୋଗ ଆନ୍ଦୋଳନକୁ ମହାତ୍ମାଗାନ୍ଧୀ ୧୯୨୨ ମସିହାରେ ସ୍ଥଗିତ କରିବା ହେତୁ ଚନ୍ଦ୍ରଶେଖର ଆଜାଦ କ୍ରୋଧ ପ୍ରକାଶ କଲେ । ମନମଥନାଥ ଗୁପ୍ତା ନାମକ ଜଣେ ଯୁବ ସ୍ୱାଧୀନତା ସଂଗ୍ରାମୀ ତାଙ୍କୁ ହିନ୍ଦୁସ୍ଥାନ ରେପବଲିକାନ ଆସୋସିଏସନର ପୁରୋଧା ରାମ ପ୍ରସାଦ ବିସମିଲଙ୍କ ସହ ଭେଟ କରାଇଲେ । ତାପରେ ସେ ଏଚ.ଆର.ଏର ଜଣେ ସକ୍ରିୟ ସଭ୍ୟ ହୋଇଗଲେ ଏବଂ ସେଥିପାଇଁ ପାଣ୍ଠି ଯୋଗାଡ଼ରେ ଲାଗିପଡିଲେ । ସେ ବ୍ରିଟିଶ ସରକାରଙ୍କ ସମ୍ପତ୍ତିକୁ ଲୁଣ୍ଠନ କରିବାକୁ ଆରମ୍ଭ କଲେ । କାକୋରି ରେଳଗାଡ଼ି ଲୁଣ୍ଠନ, ସେବେକାର ଭାଇସରୟଙ୍କ ରେଳଗାଡ଼ି ନଷ୍ଟ କରିବାର ଉଦ୍ୟମ ଏବଂ ଲାଲ ଲଜପତ ରାଏ ହତ୍ୟାକରିଥିବା ଜେ.ପି.ସଉନଦରସ ହତ୍ୟାରେ ତାଙ୍କର ଅବଦାନ ଥିଲା । କଂଗ୍ରେସର ସଦସ୍ୟ ହେବା ସତ୍ତ୍ୱେ ଜବାହରଲାଲ ନେହେରୁ ଚନ୍ଦ୍ରଶେଖରଙ୍କୁ ଆର୍ଥିକ ସାହାଯ୍ୟ ଯୋଗାଉଥିଲେ । ଭଗତ ସିଂହଙ୍କ ସହ ୧୯୨୪ ମସିହାର ବିସମିଲ, ଚାଟର୍ଜୀ, ସଚିନ୍ଦ୍ରନାଥ ସାନୟାଲ ଏବଂ ଶଚିନ୍ଦ୍ରନାଥ ବକ୍ସିଙ୍କ ନେତୃତ୍ୱରେ ହିନ୍ଦୁସ୍ଥାନ ରେପବଲିକାନ ଆସୋସିଏସନ ଗଠିତ ହୋଇଥିଲା । କାକୋରି ରେଳଗାଡ଼ି ଲୁଣ୍ଠନ ପରେ ବ୍ରିଟିଶ ସରକାର ଧୀରେ ଧୀରେ କ୍ରାନ୍ତିକାରୀ ମନୋବୃତ୍ତିକୁ ଦମନ କରିବାକୁ ଆରମ୍ଭ କଲେ । ଆଜାଦ ଏବଂ ଭଗତ ସିଂହ ମିଶି ଏଚ.ଆର.ଏକୁ ଏଚ.ଏସ.ଆର.ଏ ରୂପେ ପୁନଃଗଠିତ କରିଥିଲେ । ଏହାର ପ୍ରମୁଖ ଉଦ୍ଦେଶ୍ୟ ଥିଲା, ସମାଜବାଦୀ ସିଦ୍ଧାନ୍ତାନୁସାରେ ସ୍ୱାଧୀନ ଭାରତର ନିର୍ମାଣ । ମୃତ୍ୟୁ ଚନ୍ଦ୍ରଶେଖର ୧୯୩୧ ମସିହା ଫେବୃୟାରୀ ୨୭ ତାରିଖରେ ଆଲ୍ଲାହାବାଦର ଆଲଫ୍ରେଡ଼ ପାର୍କରେ ମୃତ୍ୟୁବରଣ କରିଥିଲେ । ନିଜ ଭାଇ ଏବଂ ନିଜକୁ ବଞ୍ଚାଇବାର ଉଦ୍ୟମରେ ସେ ନିଜେ କ୍ଷତବିକ୍ଷତ ହେବାସହ ସେ ତିନିଜଣ ପୁଲିସଙ୍କୁ ମାରିଦେଇଥିଲେ ଓ କେତେକଙ୍କୁ ଆଘାତ କରିଥିଲେ । ଇତିମଧ୍ୟରେ ସୁଖଦେବ ଖସିପଳେଇବାକୁ ସକ୍ଷମ ହୋଇଥିଲେ । ମାତ୍ର ନିଜେ କେବେ ଜୀବିତାବସ୍ଥାରେ ଇଂରେଜଙ୍କଦ୍ୱାରା ଧରା ହେବାକୁ ଚାହୁଁନଥିବାରୁ ନିଜ ପିସ୍ତଲରେ ସେ ନିଜକୁ ଗୁଳି ମାରିଦେଲେ । ସେହି ପିସ୍ତଲ ଏବେ ଆଲ୍ଲାହାବାଦ ସଂଗ୍ରହାଳୟରେ ସଂରକ୍ଷିତ ହୋଇ ରହିଛି ।
ବାଙ୍କୁରା ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ବଙ୍କୁର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାଙ୍କୁରା ୨୩.୨୩୨୪ ଉତ୍ତର ଅକ୍ଷାଂଶ ଓ ୮୭.୦୭୧୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୮୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାଙ୍କୁରା ସହରର ମୋଟ ଜନସଂଖ୍ୟା ୧୨୮୮୧୧ ଅଟେ । ସେଥି ମଧ୍ୟରୁ ୫୧.୫୦% ଜଣ ପରୁଷ ହୋଇଥିବା ବେଳେ ୪୮.୫୦% ଜଣ ନାରୀ ଅଟନ୍ତି । ବାଙ୍କୁରାର ସାକ୍ଷରତା ହାର ୭୩.୮୬% ଅଟେ । ଏହା ଜାତୀୟ ହାରଠାରୁ -୯.୦୨% ପ୍ରତିଶତ କମ ଅଟେ । ସେଥିରୁ ୪୧.୫୭% ପ୍ରତିଶତ ପୁରୁଷ ଓ ୩୨.୨୯% ନାରୀ ଅଟନ୍ତି । ୧୦.୩୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ବାଙ୍କୁରାର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ବାଙ୍କୁରାରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୨.୭ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୦.୮ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୫୧୦.୬ / ହୋଇଥାଏ ।
ବାଳୁଙ୍ଗା ଟୋକା ସୁଧାକର ବସନ୍ତଙ୍କ ନିର୍ଦ୍ଦେଶିତ ୨୦୧୧ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।
ୱଲିୟମ ସ୍କଟ୍  "ବିଲ୍"  ଗୋଲ୍ଡବର୍ଗ  (ଜନ୍ମ ଡିସେମ୍ବର ୨୭ ୧୯୬୬) ଜଣେ ଆମେରିକୀୟ, ପେଶାଦାର ମଲ୍ଲ, କଳାକାର ଏବଂ ଜଣେ ଫୁଟବଲ୍ ଖେଳାଳି  । ୧୯୯୭ରୁ ୨୦୦୧ ମଧ୍ୟରେ ସେ ୱର୍ଲଡ୍ ଚ୍ୟାମ୍ପିୟନସିପ୍ ରେସଲିଙ୍ଗ୍  (ଡବ୍ଲୟୁସିଡବ୍ଲୟୁ) ସହିତ ଏବଂ ୨୦୦୩ରୁ ୨୦୦୪ ମଧ୍ୟରେ ୱର୍ଲଡ୍ ରେସଲିଙ୍ଗ୍ ଏଣ୍ଟରଟେନମେଣ୍ଟରେ ସେ ନିଜ ପ୍ରଦର୍ଶନରୁ ଜଣା ଯାଆନ୍ତି  । ଡବ୍ଲୟୁସିଡବ୍ଲୟୁରେ ୧୯୯୭ରୁ ୧୯୯୮ ମଧ୍ୟରେ ସେ ୧୭୩ ଜଣଙ୍କୁ ୧୭୩-୦ ଅଙ୍କରେ ହରାଇ ସବୁଠାରୁ ଅଧିକ ସମୟ ପର୍ଯନ୍ତ ବିଜେତା ରହିଥିଲେ ।
ଅର୍ଜୁନ ପାତ୍ର  (ମୃତ୍ୟ: ୮ ଅଗଷ୍ଟ ୨୦୦୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୈଶିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅର୍ଜୁନ ପାତ୍ରଙ୍କ ବାପାଙ୍କ ନାମ ନରସିଂହ ମିଶ୍ର ଓ ପତ୍ନୀଙ୍କ ନାମ ମଙ୍ଗୁଳା ମିଶ୍ର । ରାଜନୈତିକ ଜୀବନ ଅର୍ଜୁନ ପାତ୍ର ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅର୍ଜୁନ ପାତ୍ର ୨୦୦୮ ମସିହାର ଅଗଷ୍ଟ ୮ ତାରିଖରେ ମୃତ୍ୟୁବରଣ କରିଥିଲେ ।
ଏହା ସମୟ କ୍ରମେ ବିଭିନ୍ନ କ୍ଷେତ୍ରରେ ପାରଦର୍ଶିତା ଲାଭ କରିଥିବା ଓଡ଼ିଶାର ପ୍ରଥମ ମହିଳାମାନଙ୍କ ତାଲିକା ।
ଧୃବୀୟ ଉପଗ୍ରହ ପ୍ରକ୍ଷେପଣ ଯାନ  (ପୋଲାର ସାଟେଲାଇଟ ଲଞ୍ଚ ଭେଇକିଲ) ବା ପିଏସ୍‌ଏଲଭି, ବିଶ୍ୱର ସବୁଠୁ ଭରସାଯୋଗ୍ୟ ଉପଗ୍ରହ ପ୍ରକ୍ଷେପଣ ଯାନ  । ପିଏସ୍ଏଲଭିର ଲମ୍ବ ୪୪ ମିଟର, ଯାହାକି ଏକ ୧୨ ମହଲା ବିଲ୍‌ଡିଂର ଉଚ୍ଚତା ସହ ସମାନ । ବ୍ୟାସାର୍ଦ୍ଧ ୨.୮ ମିଟର । ୪ଟି ସ୍ତର ବିଶିଷ୍ଟ ଏହି ପ୍ରକ୍ଷେପଣ ଯାନରେ ଉଭୟ କଠିନ ଓ ତରଳ ଇନ୍ଧନ ବ୍ୟବହାର କରାଯାଉଛି । ଆବଶ୍ୟକତାକୁ ଦୃଷ୍ଟିରେ ରଖି ପିଏସ୍ଏଲଭିର ୩ଟି ସଂସ୍କରଣ ବିକାଶ କରିଛି ଇସ୍ରୋ । ପିଏସଏଲଭି-ଜି, ପିଏସଏଲଭି-ସିଏ ଓ ପିଏସଏଲଭି-ଏକ୍ସଏଲ୍ ଏଭଳି ୩ଟି ସଂସ୍କରଣ ରହିଛି । ସବୁଠୁ ନୂଆ ସଂସ୍କରଣ ହେଲା ଏସଏଲଭି-ଏକ୍ସଏଲ, ୩୨୦ ଟନ ଓଜନର ବସ୍ତୁ ବୋହି ନେବାକୁ ସକ୍ଷମ । ୧୯୯୩ରେ ପ୍ରଥମ ଥର ଏହି ରକେଟ୍‌ର ପରୀକ୍ଷଣ କରିଥିଲା ଇସ୍ରୋ, ଯାହାକି ବିଫଳ ହୋଇଥିଲା । ପରେ ୧୯୯୭ରେ ହୋଇଥିବା ୪ର୍ଥ ପରୀକ୍ଷଣ ମଧ୍ୟ ଆଶିଂକ ସଫଳ ହୋଇଥିଲା । ଏ ପର୍ଯ୍ୟନ୍ତ କରାଯାଇଥିବା ୫୩ଟି ଉତକ୍ଷେପଣରୁ ୫୧ଟି ମିଶନ ସଫଳ ହୋଇଛି । ପିଏସଏଲଭି- ସିଏର ଅର୍ଥ ମୁଖ୍ୟ ଏଲୋନ୍ । ୨୦୦୭ରେ ପିଏସ୍‌ଏଲଭି ସିଏର ଉତକ୍ଷେପଣ କରିଥିଲା ଇସ୍ରୋ । ପୂର୍ବ ସଂସ୍କରଣଠାରୁ ଏଥିରେ କେତେକ ପରିବର୍ତ୍ତନ କରାଯାଇଛି । ୬ଟି ଷ୍ଟ୍ରାପ ଅନ ବୁଷ୍ଟରକୁ ଏଥିରୁ ବାଦ୍ ଦିଆଯାଇଛି । ରକେଟର ପ୍ରଥମ ଭାଗରେ ଦୁଇଟି ଛୋଟ ଇନ୍ଧନ ଟାଙ୍କି ବ୍ୟବହାର କରାଯାଇଛି । ଯାହାକି ଏହି ରକେଟର ଓଜନକୁ ୪୦୦ କିଲୋଗ୍ରାମ ପର୍ଯ୍ୟନ୍ତ କମ୍ କରିପାରିଛି । ଯାହା ୧୧ଶହ କିଲୋଗ୍ରାମ ଓଜନର ବସ୍ତୁକୁ ବୋହି ନେବାକୁ ସକ୍ଷମ । ସବୁଠୁ ନୂଆ ସଂସ୍କରଣର ରକେଟ୍ ହେଉଛି ପିଏସଏଲଭି-ଏକ୍ସଏଲ । ଏଥିରେ ସବୁଠୁ ଶକ୍ତିଶାଳୀ ବୁଷ୍ଟର ବ୍ୟବହାର କରାଯାଇଛି । ପିଏସଏଲଭି ଏକ୍ସଏଲରେ ଲାଗିଥିବା ମୋଟରର ଲମ୍ବ ୧୩.୫ ମିଟର । ଏଥିରେ ୧୨ ଟନ୍ କଠିନ ଇନ୍ଧନ ବ୍ୟବହାର କରାଯାଉଛି । ୨୦୦୮ରେ ଚନ୍ଦ୍ରାୟାଣ-୧ କୁ ସଫଳତାର ସହ ପ୍ରେରଣ କରିଥିଲା ଏହି ରକେଟ୍ । ପିଏସଏଲଭିର ପେ- ଲୋଡ୍‌ କ୍ଷମତା ୧୮ଶହ କିଲୋଗ୍ରାମ । ଚତୁର୍ଥ ସଂସ୍କରଣ, ପିଏସଏଲଭି- 3ଏସ୍‌କୁ ଏବେ ବିକାଶ କରାଯାଉଛି ।
ଜଗନ୍ନାଥ ମନ୍ଦିରରେ ପାଳିତ ଦୈନିକ ନୀତି ମଧ୍ୟରୁ ଏକ ନୀତି ପହଡ଼, ପହୁଡ଼ ବା ଶୟନ ନୀତି । ଏକ ଛୋଟିଆ ପଲଙ୍କ ଉପରେ ଜଗନ୍ନାଥଙ୍କୁ ଶୁଆଇଦିଆଯାଇଥାଏ । ନୀତି ଠାକୁରମାନଙ୍କ ପ୍ରାୟ୨୨ଟି ନୀତି ମଧ୍ୟରେ ଏହି ନୀତି ହେଉଛି ଶେଷ ନୀତି । ବଡ଼ ଦେଉଳରେ ବିଭିନ୍ନ ଯାନିଯାତ୍ରା ଓ ନୀତି ପାଇଁ ସ୍ୱତନ୍ତ୍ର ବିଗ୍ରହମାନ ରହିଛନ୍ତି । ସେହିପରି ଜଗନ୍ନାଥଙ୍କ ପହଡ଼ ପାଇଁ ମଧ୍ୟ ସ୍ୱତନ୍ତ୍ର ଶୟନ ପ୍ରତିମା ଅଛନ୍ତି । ଏହି ଶୟନ ଠାକୁରଙ୍କ ବିଗ୍ରହ ସ୍ୱର୍ଣ୍ଣ ନିର୍ମିତ । ଏହି ପ୍ରତିମାଙ୍କର ଅର୍ଦ୍ଧେକ ଅଂଶ ପୁରୁଷ ଓ ଅନ୍ୟ ଅର୍ଦ୍ଧ ଶରୀର ନାରୀ ଆକୃତି । ଏହି ଶୟନ ପ୍ରତିମା ଲକ୍ଷ୍ମୀ ନାରାୟଣଙ୍କ ସମ୍ମିଳିତ ବିଗ୍ରହ ଅଟନ୍ତି । ଅଷ୍ଟଭୁଜ ବିଶିଷ୍ଟ ଶୟନ ଠାକୁରଙ୍କ ଦକ୍ଷିଣ ହସ୍ତରେ ଶ୍ରୀବିଷ୍ଣୁଙ୍କ ଆୟୁଧ ଶଙ୍ଖ, ଚକ୍ର, ଗଦା ଓ ପଦ୍ମ ଆଦି ରହିଥିବାବେଳେ ବାମ ହସ୍ତମାନଙ୍କରେ ଦର୍ପଣ, ପଦ୍ମ, ପୁସ୍ତକ ଓ କଳସ ଆଦି ଧାରଣ କରିଛନ୍ତି । ଏହାଙ୍କୁ ବିଷ୍ଣୁ ଓ ଯୋଗନିଦ୍ରାଙ୍କ ସ୍ୱରୂପ ବୋଲି କହାଯାଏ । ଶୟନ ଠାକୁରଙ୍କ ଡମ୍ବରୁ ନାଦ ବ୍ରହ୍ମର ପ୍ରତୀକ ବୋଲି ଭକ୍ତମାନେ ମନେକରନ୍ତି । ପ୍ରତିଦିନ ବଡ଼ସିଂହାର ଧୂପ ଶେଷ ହେବାପରେ ଖଟ ଶେଯ ମେକାପଙ୍କଦ୍ୱାରା ଭିତରେ ଗର୍ଭଗୃହରେ ରତ୍ନ ପଳଙ୍କ ପକାଯାଏ । ଭଣ୍ଡାର ଘରେ ଥିବା ଶୟନ ପ୍ରତିମାଙ୍କୁ ପାଳିଆ ପୁଷ୍ପାଳକ ନେଇ ବଳଭଦ୍ର ଓ ଜଗନ୍ନାଥଙ୍କ ନିକଟରେ ଯଥାକ୍ରମେ ବିଜେ କରାନ୍ତି । ଏହି ସମୟରେ ଚନ୍ଦନ ଲାଗି କରାଯାଏ । ଶୋଇବା ପୂର୍ବରୁ ପ୍ରଭୁଙ୍କୁ ପଇଡ଼ଟିଏ ଅର୍ପଣ କରାଯାଏ । ଏହାପରେ ହଡ଼ପ ନାୟକ ସେବକ ବିଡ଼ିଆ ପାନ ମଣୋହି କରାଇବା ସହ କିଛି ପାନବଟାରେ ମହାପ୍ରଭୂଙ୍କ ପଳଙ୍କ ନିକଟରେ ରଖିଥାନ୍ତି । କାଳେ ରାଗ ଲାଗିଲେ ନିଦ ଭାଙ୍ଗିଯିବ ସେଥିପାଇଁ ଏହି ପାନରେ ଲବଙ୍ଗ ଦିଆଯାଇଥାଏ । ଶେଷରେ ହୁଏ ପହୁଡ଼ ଆରତି । ଜୟ ବିଜୟ ଦ୍ୱାରଠାରେ ଡମ୍ବରୁ ପକାଯାଏ । ଶୟନ ପ୍ରତିମା ଏହି ଡମ୍ବରୁ ଉପରେ ବିଜେ କରନ୍ତି । ପଇଡ଼ ଓ ବିଡ଼ିଆ ମଣୋହି ପରେ କର୍ପୁର ଓ ସଞ୍ଜକାଳି ପିଠଉ ଆଳତି ହୋଇ ପୁଷ୍ପାଞ୍ଜଳି ଦିଆଯାଏ । ଏହି ଉତ୍ତାରେ ଶୟନ ଠାକୁରଙ୍କୁ ମହାପ୍ରଭୁଙ୍କ ପଳଙ୍କକୁ ବିଜେ କରାଯାଇ ଜୟ ବିଜୟ ଓ ଭିତର ଦକ୍ଷିଣ ଦ୍ୱାର ବନ୍ଦ କରି ଦିଆଯାଏ । ଲିଭାଇ ଦିଆଯାଏ ଛାମୁ ବଇଠା ଓ ଅଖଣ୍ଡ ବଇଠା । ସେବକେ ମଣିମା ମହାବାହୁଙ୍କୁ ପହୁଡ଼ିବାକୁ ନିବେଦନ କରି କଳାହାଟ ଛାମୁଦୁଆର ଓ ଜୟବିଜୟ ଦ୍ୱାର ବନ୍ଦ କରି ମାଟି ମୁଦ ଦିଅନ୍ତି । ସକାଳେ ଦ୍ୱାର ଫିଟା ସମୟରେ ପ୍ରଭୁଙ୍କ ଶଯ୍ୟାରେ ବିଛଣା ଚାଦର ଆଦି ଇତଃସ୍ତତଃ ପଡ଼ିଥିବା ସେବକମାନେ ଦେଖିବାକୁ ପାଇ ଏହା ପ୍ରଭୁଙ୍କ ଦିବ୍ୟଲୀଳା ବୋଲି ମନେକରନ୍ତି । ଶ୍ରୀ ମନ୍ଦିର ଶ୍ରୀଜଗନ୍ନାଥଙ୍କ ଶୟନ ନୀତିରେ ପାଳିତ ହେଉଥିବା ବିଧିବିଧାନ ଭାରତର ଅନ୍ୟ କୌଣସି ମନ୍ଦିରରେ ଦେଖାଯାଏ ନାହିଁ । ପୂର୍ବରୁ ପହୁଡ଼ ନୀତି ସମୟରେ ଭିତର ଗାଆଣୀ ଦେବଦାସୀ ଗୀତଗୋବିନ୍ଦ ଗାନ କରୁଥିବା ବେଳେ ଦେବର୍ଷି ନାରଦ ସେବା ଭାବେ ଜଣେ ବୀଣାକାର ସେବକ ବୀଣା ବାଦନ କରୁଥିଳେ । ମହାପ୍ରଭୁଙ୍କ ସୁଖନିଦ୍ରାରେ ବ୍ୟାଘାତ ନହେବାପାଇଁ ଜଣେ ତଳୁଛ ସେବକ ଗୁଡ଼ହାଣ୍ଡି ଯୋଗେ ଅସରପାମାନଙ୍କୁ ଧରୁଥିଳେ । କିନ୍ତୁ କାଳକ୍ରମେ ଏହିସବୁ ନୀତି ଏବେ ବନ୍ଦ ହୋଇଥିବା ଜଣାପଡ଼ିଛି । ଶ୍ରୀଜୀଊଙ୍କର ଦିନକୁ ଦୁଇଥର ପହୁଡ଼ ହୁଏ । ମଧ୍ୟାହ୍ନ ଧୂପରେ ଦିବା ପହୁଡ ଓ ସର୍ବଶେଷରେ ରାତ୍ରି ପହୁଡ଼ କରାଯାଏ । ବର୍ଷର କେତେକ ଯାନିଯାତ୍ରା ସମେତ ନୀତି ବିଶୃଙ୍ଖଳା ଘଟିଲେ ପ୍ରଭୁଙ୍କର ଦିବା ପହୁଡ଼ ଓ ରାତ୍ରି ପହୁଡ଼ ହୋଇପାରେନାହିଁ । ଏହି ଦିନମାନଙ୍କରେ ସ୍ୱତନ୍ତ୍ର ପହୁଡ଼ ନୀତି କରାଯାଏ । ଦ୍ୱାର ବନ୍ଦ କରାନଯାଇ ଶ୍ରୀବିଗ୍ରହମାନଙ୍କ ସମ୍ମୁଖରେ ଖଣ୍ଡୁଆ ଲାଗି କରାଯାଏ । ଏହାକୁ ଠିଆ ପହୁଡ଼ ବୋଲି କହନ୍ତି । ଶ୍ରୀଜୀଉମାନଙ୍କ ପହୁଡ଼ ନୀତି ସମ୍ପୂର୍ଣ୍ଣ ରାଜକୀୟ ଉପଚାରରେ କରାଯାଇଥାଏ । ସମୟ ଚକ୍ରରେ ଏଥିରେ କିଛିଟା ପରିବର୍ତ୍ତନ ଘଟିଥିଳେ ମଧ୍ୟ ଏହି ପରମ୍ପରା ଏବେ ବି ଅନୁସୃତ ହୋଇଆସୁଛି ।
ଦିତ୍ୟା ଭାନ୍ଦେ  (ଜନ୍ମ: ୧୫ ନଭେମ୍ବର ୨୦୦୬) ଜଣେ ଭାରତୀୟ ନୃତ୍ୟଶିଳ୍ପୀ ଏବଂ ଅଭିନେତ୍ରୀ  । ସେ ପିଲାମାନଙ୍କ ଡ୍ୟାନ୍ସ ରିଅଲିଟି ଶୋ ସୁପର ଡାନ୍ସର୍ ସିଜନ୍ ୧ର ବିଜେତା ହୋଇଥିଲେ । ସେ ତାମିଲ ଭାଷାର ଏକ ସଙ୍ଗୀତଭିତ୍ତିକ ଚଳଚ୍ଚିତ୍ର ଲକ୍ଷ୍ମୀରେ ଅଭିନୟ କରିଥିଲେ । ଏ.ଏଲ୍. ବିଜୟଙ୍କଦ୍ୱାରା ନିର୍ମିତ ଏହି ଚଳଚ୍ଚିତ୍ରଟିରେ ପ୍ରଭୁ ଦେବା ଓ ଏଶ୍ୱର୍ଯ୍ୟା ରାଜେଶ ଅଭିନୟ କରିଥିଲେ । ସେ ଡ୍ୟାନ୍ସ ଇଣ୍ଡିଆ ଡ୍ୟାନ୍ସ ସିଜିନ୍ ୭ରେ ମଧ୍ୟ ଭାଗ ନେଇଥିଲେ ।
ବୀଣା ମହାରଣା ଜଣେ ଜଣାଶୁଣା ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଅନେକ ଓଡ଼ିଆ କଥାଚିତ୍ରରେ କାମ କରିଛନ୍ତି । ପ୍ରାରମ୍ଭିକ ଜୀବନ ବୀଣା ମହାରଣା ଓଡ଼ିଶାରେ ଜନ୍ମ ଗ୍ରହଣ କରିଥିଲେ । ଓଡ଼ିଆ କଥାଚିତ୍ରରେ ଅବଦାନ ୧୯୮୮ ମସିହାରେ କନ୍ୟାଦାନ କଥାଚିତ୍ରରୁ ଅଭିନେତ୍ରୀ ଜୀବନ ଆରମ୍ଭ କରିଥିବା ବୀଣା, ବର୍ତ୍ତମାନ ସୁଦ୍ଧା ୮ଟି ଓଡ଼ିଆ କଥାଚିତ୍ରରେ ଅଭିନୟ କରିସାରିଛନ୍ତି ।
ବିଦ୍ୟାରଣ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ର ପ୍ରଯୋଜନା କରିଥିଲେ ନିରଞ୍ଜନ ନାୟକ । ବାପୁ ଗୋସ୍ୱାମୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଜ୍ୟୋତି ଦାସ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଓ ଶିବାନୀ ସଙ୍ଗୀତା । ଉତ୍ତମ ମହାନ୍ତି, ସୋମା ଭୌମିକ, ଅଭିଶେକ ଗିରି, ପୁପୁଲ ଭୂୟାଁ, ସୁଜିତ ପାଣିଗ୍ରାହୀ, ପ୍ରିୟଙ୍କା, ଦେବ୍, ଅଭିନବ ସିଂହ, ସୁଧାଂଶୁ ମୋହନ ସାହୁ, ବିଭୁ, ମାନ୍ୟତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୧ ଜୁଲାଇ ୨୦୨୨ରେ ରଥଯାତ୍ରା ସମୟରେ ମୁକ୍ତିଲାଭ କରିଥିଲା ଏବଂ ୧୧ ସେପ୍ଟେମ୍ବର ୨୦୨୨ରେ ଓଡ଼ିଆ ଦୂରଦର୍ଶନ ଚେନାଲ୍ ଷ୍ଟାର୍ କିରଣରେ ପ୍ରସାରିତ ହୋଇଥିଲା । ଏହା ସହିତ କଥାଚିତ୍ରଟି ଡିଜ୍ନିପ୍ଲସ ହଟ୍‌ଷ୍ଟାରରେ ମଧ୍ୟ ଉପଲବ୍ଧ ହୋଇଛି । ଅଭିନୟ ବାବୁଶାନ୍ ଶିବାନୀ ସଙ୍ଗୀତା ଉତ୍ତମ ମହାନ୍ତି ସୋମା ଭୌମିକ ଅଭିଶେକ ଗିରି ପୁପୁଲ ଭୂୟାଁ ସୁଜିତ ପାଣିଗ୍ରାହୀ ପ୍ରିୟଙ୍କା ଦେବ୍ ଅଭିନବ ସିଂହ ସୁଧାଂଶ ମୋହନ ସାହୁ ବିଭୁ ମାନ୍ୟତା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ ଓ ବାପୁ ଗୋସ୍ୱାମୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୌରବ ଆନନ୍ଦ, ବାବୁଶାନ୍, ଅସୀମା ପଣ୍ଡା, ସ୍ୱୟମ ପାଢ଼ୀ, ଅନନ୍ୟା ଶ୍ରୀତମ ନନ୍ଦ, ହ୍ୟୁମାନ ସାଗର, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗେଣ୍ଡୁ ଏକ ଗୁଳ୍ମ ଜାତୀୟ ସପୁଷ୍ପକ ଉଦ୍ଭିଦ। ଏହା ଏକ ସୁନ୍ଦର ଫୁଲ ଭାବେ ଲୋକପ୍ରିୟ। ଏହି ଗଛ ସିଧା ବଢେ, ଏହାର କାଣ୍ଡ ନରମ, ପତ୍ର ଗୁଡ଼ିକ ସରୁସରୁ, ଫୁଲ ମୁଖ୍ୟତଃ ହଳଦିଆ ଓ ଲାଲ ରଙ୍ଗର। ଏହା ଅତି ବେଶୀରେ ଏକ ମିଟର ଯାଏ ବଢ଼ିଥାଏ। ବିବିଧ ଭାଷାରେ ନାମ ବ୍ୟବହାର ଔଷଧୀୟ ଏହାର ସର୍ବାଙ୍ଗ ଔଷଧୀୟ ଉପଯୋଗରେ ଆସିଥାଏ। ଏହା ଛାତିର ଯନ୍ତ୍ରଣାରେ ଗୁଣକାରୀ ମନର ଉଦ୍ୱିଗ୍ନତାକୁ ଦୂର କରେ ଶରୀରରୁ କୃମି ଦୂର କରିଥାଏ ରକ୍ତ ଶୋଧକ ଆଣ୍ଠୁ ଗଣ୍ଠି ଦରଜରେ ଅତି ଗୁଣକାରୀ, ଥଣ୍ଡା-ସର୍ଦ୍ଦି, ଆନ୍ତରିକ କ୍ଷତ, ଆଖି ଓ ଜରାୟୁ ରୋଗ ଆଦିରେ ଉପକାରୀ ଘାଆ, ବଥ ଓ ଚର୍ମର ନାନାଦି ବିକାର ଦୂରକରେ କାନ ଟଣାରେ ଉପକାରୀ ମୃଦୁ ବିରେଚକ ଅନ୍ୟାନ୍ୟ ଗେଣ୍ଡୁ ଏକ ଭଲ ଫୁଲ। ଦିଅଁଙ୍କୁ ଚଢାଯାଏ, ବିବାହ-ବ୍ରତ ଆଦି କର୍ମରେ ଓ ବିଭିନ୍ନ ସାମାଜିକ ପର୍ବ ପର୍ବାଣିରେ ସାଜ ସଜ୍ଜାରେ ଏହାର ବହୁଳ ବ୍ୟବହାର ହୋଇଥାଏ।
ଅମିର ଖାନ୍  (ଜନ୍ମ ୧୪ ମାର୍ଚ ୧୯୬୫)ଙ୍କ ପୁରା ନାମ ହେଉଛି ମହମ୍ମଦ ଅମିର ହୁସେନ ଖାନ ବଲିଉଡର ଜଣେ ଅଭିନେତା, ନିର୍ଦ୍ଦେଶକ, ପ୍ରଯୋଜକ, ସ୍କ୍ରିନ ଲେଖକ ଓ ସ୍ୱେଛାସେବୀ  । ହିନ୍ଦୀ ଚଳଚ୍ଚିତ୍ର ଜଗତରେ ନିଜ କ୍ୟାରିୟରରେ ସେ ନିଜକୁ ଜଣେ ପ୍ରଖ୍ୟାତ, ପ୍ରତିପତ୍ତିଶାଳୀ ଏବଂ ପ୍ରଭାବଶାଳୀ କଳାକାର ରୂପେ ପ୍ରତିଷ୍ଠିତ କରାଇଛନ୍ତି । ସେ ୪ଟି ଜାତୀୟ ଫିଲ୍ମ ଆୱାର୍ଡ ଓ ୭ଟି ଫିଲ୍ମ ଫେୟାର ଆୱାର୍ଡ ଅର୍ଜନ କରିଛନ୍ତି । ୨୦୦୩ରେ ସେ ପଦ୍ମଶ୍ରୀ ଓ ୨୦୧୦ରେ ପଦ୍ମଭୂଷଣ ପାଇଥିଲେ ।
କ୍ରିଷ୍ଣା- ଷ୍ଟୋରୀ ଅଫ୍ ଏ ଡ୍ୟାନ୍ସର୍, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ରିଷ୍ଣା ରେଡ୍ଡୀ । ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟର ପ୍ରଥମ ସଂସ୍କରଣରେ ବିଜୟୀ ହୋଇଥିବା ଓଡ଼ିଶାର ନୃତ୍ୟଶିଳ୍ପୀ ସଂଘ ପ୍ରିନ୍ ଡ୍ୟାନ୍ସ ଗ୍ରୁପର ସଂଘର୍ଷମୟ କାହାଣୀ ଉପରେ ପର୍ଯ୍ୟବେଷିତ ଏହି ଚଳଚ୍ଚିତ୍ରଟି । ଦିନ ମଜୁରିଆରୁ ଦେଶର ସର୍ବୋତ୍ତମ ନୃତ୍ୟଶିଳ୍ପୀ ପାଲଟିଥିବା ପ୍ରିନ୍ସ୍ ଡ୍ୟାନ୍ସ୍ ଗ୍ରୁପ୍ର ମୁଖ୍ୟ କ୍ରିଷ୍ଣାଙ୍କ ସଂଘର୍ଷ ଓ ସଫଳତାର କାହାଣୀକୁ ନେଇ ଏହି ଚଳଚ୍ଚିତ୍ର  କ୍ରିଷ୍ଣା, ଷ୍ଟୋରୀ ଅଫ୍ ଏ ଡ୍ୟାନ୍ସର  ନିର୍ମାଣ କରାଯାଇଛି । ପ୍ରିନ୍ସ ଡ୍ୟାନ୍ସ ଗ୍ରୁପ୍‌ର ନୃତ୍ୟ ଶିକ୍ଷକ କ୍ରିଷ୍ଣା ରେଡ୍ଡୀ ଏହି ଚଳଚ୍ଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରଟିର ସଂଳାପ କ୍ରିଷ୍ଣାଙ୍କ ସ‌ହ ଚନ୍ଦନ କୁମାର ରଚନା କରିଥିଲେ । କ୍ରିଷ୍ଣା ଏବଂ ସାଇ ଲଖଣ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିରେ ପ୍ରିନ୍ସ ଡ୍ୟାନ୍ସ ଗ୍ରୁପ୍‌ର ସମସ୍ତ କଳାକର ସମେତ କିଛି ବାହାର କଳାକାର ମଧ୍ୟ ଅଭିନୟ କରିଥିଲେ । ମୁଖ୍ୟ ଭୂମିକାରେ କ୍ରିଷ୍ଣା ଅଭିନୟ କରିଥିଲେ ଏବଂ ନାୟିକା ଭୂମିକାରେ ସୂର୍ଯ୍ୟମୟୀ ଅଭିନୟ କରିଥିଲେ । ସୂର୍ଯ୍ୟମୟୀ ପ୍ରଥମେ ଏହି ଡ୍ୟାନ୍ସ ଗ୍ରୁପ୍‌ର ଜଣେ ସଦସ୍ୟା ଭାବରେ କାର୍ଯ୍ୟ ଆରମ୍ଭ କରିଥିଲେ ଏବଂ ପରେ ସେ ଅଭିନୟ ଜଗତରେ ପ୍ରବେଶ କରିଥିଲେ । ଅଭିନୟ କ୍ରିଷ୍ଣା ରେଡ୍ଡୀ ସୂର୍ଯ୍ୟମୟୀ ମହାପାତ୍ର ସୋମେଶ୍ୱର ରେଡ୍ଡୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ କ୍ରିଷ୍ଣା ଏବଂ ସାଇ ଲଖଣ । କୁମାର ଶ୍ରୀ ସାହୁ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଚଳଚ୍ଚିତ୍ରରେ ୬ଟି ଗୀତ ରହିଛି । ଏହି କଥାଚିତ୍ରଟିରେ ବନ୍ଦେ ଉତ୍କଳ ଜନନୀ ଏବଂ ବନ୍ଦେ ମାଆତରମ୍ ଭଳି ଗୀତକୁ ସ୍ଥାନିତ କରାଯାଇଥିଲା । କ୍ରିଷ୍ଣା ବେଉରା, ଅନନ୍ୟା ଶ୍ରୀତମ ନନ୍ଦ, ଅର୍ପିତାଙ୍କ ଭଳି କଣ୍ଠଶିଳ୍ପୀମାନେ ଏହି କତାଚିତ୍ରଟିରେ କଣ୍ଠଦାନ କରିଥିଲେ ।
ତାରାଓରି ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର କର୍ନଲ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାରାଓରି ସହରର ମୋଟ ଜନସଂଖ୍ୟା ୨୨୨୦୫ ଅଟେ । ସେଥି ମଧ୍ୟରୁ ୫୪.୧୦% ଜଣ ପରୁଷ ହୋଇଥିବା ବେଳେ ୪୫.୯୦% ଜଣ ନାରୀ ଅଟନ୍ତି । ତାରାଓରିର ସାକ୍ଷରତା ହାର ୬୧.୭୧% ଅଟେ । ଏହା ଜାତୀୟ ହାରଠାରୁ ୩.୧୩% ପ୍ରତିଶତ କମ ଅଟେ । ସେଥିରୁ ୩୫.୯୩% ପ୍ରତିଶତ ପୁରୁଷ ଓ ୨୫.୭୮% ନାରୀ ଅଟନ୍ତି । ୧୪.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ତାରାଓରିର ସରକାରୀ ଭାଷା ଅଟେ ।
ଅନିଲ ଦାଶ  ( ; ଜନ୍ମ ସେପ୍ଟେମ୍ବର ୫, ୧୯୭୫) ଜଣେ ଆମେରିକୀୟ ଟେକ୍ନୋଲୋଜି କାର୍ଯ୍ୟନିର୍ବାହୀ, ଉଦ୍ୟୋଗୀ ଏବଂ ଲେଖକ  । ସେ ଏକ ସଫ୍ଟୱେର୍ ଡେଭଲପମେଣ୍ଟ ଷ୍ଟାର୍ଟଅପ୍ କମ୍ପାନୀ ଗ୍ଲିଚ୍  (ପୂର୍ବରୁ ଫୋଗ୍ କ୍ରିକ୍ ସଫ୍ଟୱେର୍)ର ସିଇଓ  (ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ) ଅଟନ୍ତି  । ସେ କେଭିନ୍ ମ୍ୟାକକଏଙ୍କ ସହଯୋଗରେ ନନ୍ ଫଞ୍ଜିବଲ୍ ଟୋକେନ (ଏନ୍ଏଫ୍ଟି)ର ପ୍ରଥମ କାର୍ଯ୍ୟକାରିତା କାରବାର କରିଥିଲେ  । ସେ ଓଡ଼ିଆ ପିତାମାତାଙ୍କଠାରୁ ଜନ୍ମିତ । ବ୍ୟକ୍ତିଗତ ଜୀବନ ଦାଶଙ୍କର ପିତାମାତା ଓଡ଼ିଆ ଥିଲେ । ସେ ଯୁକ୍ତରାଷ୍ଟ୍ର ଆମେରିକାର ପେନସିଲଭାନିଆର ହାରିସବର୍ଗ ନିକଟରେ ବଢିଥିଲେ । ସେ ତାଙ୍କ ପତ୍ନୀ ଆଲାଇନା ବ୍ରାଉନ ଏବଂ ଗୋଟିଏ ପୁଅ ସହିତ ଯୁକ୍ତରାଷ୍ଟ୍ର ଆମେରିକାର ନ୍ୟୁୟର୍କ ସହରରେ ରହନ୍ତି । ବୃତ୍ତି ୧୯୯୯ ମସିହାରେ, ଏକ ସ୍ୱାଧୀନ ଟେକ୍ନୋଲୋଜି ପରାମର୍ଶଦାତା ଭାବରେ କାର୍ଯ୍ୟ କରୁଥିବାବେଳେ, ଦାଶ ତାଙ୍କର ବ୍ୟକ୍ତିଗତ ୱେବଲଗ୍, .  (ବର୍ତ୍ତମାନ . ) ମୁକ୍ତିଲାଭ କରିଥିଲେ  । ୨୦୦୧ରୁ ୨୦୦୩ ପର୍ଯ୍ୟନ୍ତ, ସେ ସିକ୍ସ ଆପାର୍ଟର ପ୍ରଥମ କର୍ମଚାରୀ ହେବା ପୂର୍ବରୁ ଭିଲେଜ୍ ଭଏସ୍   ପାଇଁ ଏକ ନୂତନ ମିଡିଆ ଡେଭଲପର୍ ଭାବରେ କାର୍ଯ୍ୟ କରିଥିଲେ, ମୁଭେବଲ୍ ଟାଇପ୍  , ଟାଇପ୍ ପ୍ୟାଡ୍   ଏବଂ ଭକ୍ସ  ର ନିର୍ମାତା, ଯେଉଁଠାରେ ସେ ୨୦୦୯ ପର୍ଯ୍ୟନ୍ତ ଉପରାଷ୍ଟ୍ରପତି   ଭାବରେ କାର୍ଯ୍ୟ କରିଥିଲେ  ୨୦୦୯ରୁ ୨୦୧୨ ପର୍ଯ୍ୟନ୍ତ ସେ ରାଜନୈତିକ ଅଂଶଗ୍ରହଣକୁ ସୁଗମ କରିବା ପାଇଁ ଏକ ସରକାରୀ ୨.0 ପ୍ରକଳ୍ପ ଏକ୍ସପର୍ଟ ଲ୍ୟାବ୍  ର ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ଏହି କାର୍ଯ୍ୟ ପରେ ସେ ଓବାମା ପ୍ରଶାସନ ଅଧୀନରେ ହ୍ୱାଇଟ୍ ହାଉସ୍ ଅଫିସ୍ ଅଫ୍ ଡିଜିଟାଲ୍ ଷ୍ଟ୍ରାଟେଜିର ପରାମର୍ଶଦାତା ହୋଇଥିଲେ । ସେ ପୂର୍ବରୁ ଏକ ମିଡିଆ ଏବଂ ଟେକ୍ନୋଲୋଜି ପରିଚାଳନା ପରାମର୍ଶଦାତା ସଂସ୍ଥା ଆକ୍ଟିଭେଟ୍ କନସଲ୍ଟିଂରେ ମାଇକେଲ୍ ଜେ ଓଲଫ୍ଙ୍କ ସହ ଭାଗୀଦାର ଥିଲେ ଏବଂ ଜଣେ ସହ-ପ୍ରତିଷ୍ଠାତା  (ଜିନା ଟ୍ରାପାନିଙ୍କ ସହ) ଏବଂ ଏକ ସାମାଜିକ ଗଣମାଧ୍ୟମ ଏକତ୍ରୀକରଣ ଏବଂ ବିଶ୍ଳେଷଣ ଉପକରଣ ଥିଙ୍କଅପ୍ର   ସିଇଓ ଥିଲେ  । ଜୁନ୍ ୨୦୧୬ରେ କମ୍ପାନୀକୁ ବନ୍ଦ କରାଯାଇଥିଲା । ଡିସେମ୍ବର ୨୦୧୬ରେ ଦାଶଙ୍କୁ ଫଗ୍ କ୍ରିକ୍   ସଫ୍ଟୱେୟାରର ସିଇଓ ଭାବରେ ନିଯୁକ୍ତ କରାଯାଇଥିଲା । ସେପ୍ଟେମ୍ବର ୨୫, ୨୦୧୮ରେ, କମ୍ପାନୀର ନାଁ, ଏହାର ଫ୍ଲାଗସିପ୍ ଉତ୍ପାଦ ନାମରେ ଗ୍ଲିଚ୍   ନାମକରଣ କରାଯାଇଥିଲା । ମାର୍ଚ୍ଚ ୨୦୨୦ ରେ, ଗ୍ଲିଚ୍ ଏବଂ ଏହାର ସଂଘ ଏକ ସାମୂହିକ ବୁଝାମଣା ଚୁକ୍ତିନାମା ସ୍ୱାକ୍ଷର କରିଥିଲେ, ଯାହା ବୈଷୟିକ ଶିଳ୍ପରେ ପ୍ରଥମ ଘଟଣା ଥିଲା । ଏନ୍ଏଫ୍ଟି ୨୦୧୪ରେ, କେଭିନ୍ ମ୍ୟାକକଏଙ୍କ ସହଯୋଗରେ, ଦାଶ ସହ-ସୃଷ୍ଟି ମୋନେଗ୍ରାଫ୍   ଆରମ୍ଭ କରିଥିଲେ । ଏହା ମୋନେଟାଇଜ୍ଡ ଗ୍ରାଫିକ୍ସ ନାମକ ଡିଜିଟାଲ କଳାକୃତିର ବୈଧତା ଯାଞ୍ଚ କରିବାକୁ ଏକ ବ୍ଲକଚେନ୍ ଉପରେ ପର୍ଯ୍ୟବସିତ ଥିଲା । ଯାହାକୁ ନନ୍ ଫଞ୍ଜିବଲ୍ ଟୋକେନର  (ଏନ୍ଏଫ୍ଟି) ପ୍ରଥମ କାର୍ଯ୍ୟକାରିତା କୁହାଯାଏ  । ଅନିଲ ଏନ୍ଏଫ୍ଟି ଧାରଣାର ବର୍ତ୍ତମାନର ବ୍ୟବହାରକୁ ସମାଲୋଚନା କରି କହିଛନ୍ତି ଯେ  "ଆମେ କେବଳ ଗୋଟିଏ ଜିନିଷ କରିବାକୁ ଚାହୁଁଥିଲୁ ଯେ କଳାକାରମାନେ କିଛି ଟଙ୍କା ରୋଜଗାର କରିପାରିବେ ଏବଂ ସେମାନଙ୍କ କାର୍ଯ୍ୟ ଉପରେ ନିୟନ୍ତ୍ରଣ ରଖିପାରିବେ । ସହ-ନିର୍ମାତା  "ମ୍ୟାକକଏ ତଥାପି ବିଶ୍ୱାସ କରନ୍ତି ଯେ ବ୍ଲକ୍ ଚେନ୍ ଟେକ୍ନୋଲୋଜି କଳାକାରମାନଙ୍କୁ ସେମାନଙ୍କର କାର୍ଯ୍ୟ ବଜାୟ ରଖିବାରେ ସାହାଯ୍ୟ କରିପାରିବ।" ସମ୍ମାନ ଓ ପୁରସ୍କାର ୨୦୦୪ରେ, ସେ ଏକ ଏସଇଓ  (ସର୍ଚ୍ଚ ଇଞ୍ଜିନ ଅପଟିମାଇଜେସନ) ପ୍ରତିଯୋଗିତା ଜିତିଥିଲେ ଯାହା ପ୍ରତିଯୋଗୀମାନଙ୍କୁ ଗୋଟିଏ ମନଗଢ଼ଣ ଖଣ୍ଡବାକ୍ୟ  "ନିଗ୍ରିଟୁଡ୍ ଅଲଟ୍ରାମେରାଇନ୍"  ଗୁଗଲରେ ଖୋଜିଲେ ପୁରା ଉପରେ ଲିଙ୍କ ଆସିବା ଆବଶ୍ୟକ କରିଥିଲା । ୨୦୧୦ରେ, ଦାଶଙ୍କ ୱେବ୍ଲଗ୍ 2010  'ୱେବି ପୁରସ୍କାର'   ର ବ୍ୟକ୍ତିଗତ ବ୍ଲଗ୍ /ୱେବସାଇଟ୍ ବର୍ଗରେ ସମ୍ମାନିତ ହୋଇଥିଲା ।
ସତ୍ୟବାଦୀ ନନ୍ଦ  (ମୃତ୍ୟୁ: ୨୫ ଡିସେମ୍ବର ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ପଶ୍ଚିମ ଖୋର୍ଦ୍ଧା ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସତ୍ୟବାଦୀ ନନ୍ଦ କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ । ମୃତ୍ୟୁ ୧୯୯୦ ମସିହାର ଡିସେମ୍ବର ୨୫ ତାରିଖରେ ତାଙ୍କର ମୃତ୍ୟୁ ହୋଇଥିଲା ।